Euskerabili: LIBURUA ALDAMENEAN\nEzinezkoa da argitaratzen diren liburu guztiak irakurtzea. Hamaika liburu plazaratzen dira egunero eta inor ez da kapaz horiek guztiak egunean irakurtzeko, hurrengo egunekoak ere dastatu ahal izateko. Liburuak irentsi eta irentsi, hanburgesa-txapelketetan bezala, hurrengoa zain duten bitartean. Hori betekada hori!\nEz daukat irakurtzeko abilezia handirik. Poliki, oso poliki, irakurri behar dut enteratu nahi badut eta, despistatzen banaiz, erraz galtzen dut haria. Berriro hasi behar. Irakurtzea plazera da niretzat, baina askotan ahalegin handia ere bada. Gauean, sofan, flexoa liburu gainean eta bakar bakarrik disfrutatzen dut benetan. Intimitatean eta gauak babestuta orrien artean murgiltzen naiz, istorioko pertsonaien konplizitate bila.\nAbilezia eza horrexegatik behar dut hilabete liburu bat irakurtzeko. Pertsonaia asko badaude, galtzen naizenez, “Cien años de soledad “ irakurri nuenetik zuhaitz genealogikoak egiten ditut atzeko azalean. Jakina, ezin izan dut inoiz irakurri bi liburu batera; bata bukatu arte ezin dut bestea hasi.\nLiburuaren eguna dela eta, zuen irakurtzeko ohiturak zeintzuk diren kontatzeko egiten dizuegu gonbit.\nNiri irakurtzea asko gustatzen zait, ,tamalez, normalean ez dut denborarik. Gauero apur bat irakurtzen saiatzen naiz, baina laster loak harrapatzen nau eta apenas ez ditut bi orri bukatzen. Horregatik, urtero hamar edo hamabi liburu baino ez ditut irakurtzen.\nGainera, liburuek diziplina handia eskatzen dute eta, egia esan, ni pixka bat alferra naiz. Lana amaitutakoan nahiko nekatuta ailegatzen naiz etxera eta berehala ohera sartzen naiz.\nOrokorrean, oporretan naizenean liburutegira joan ahal izaten naiz eta orduan denbora gehiago egon ahal izaten naiz liburu artean.\nNik txikitatik irakurtzeko ohitura daukat, eta nire aitari esker, nire etxea liburuz beteta dago. Aitak beti esaten zigun liburu batean emandako dirua, ondo emanda dagoela. Beraz, nire eskuen artean beti liburuak egon dira. Nire ikaslearen garaiarekin konparatuz gero, orain ez daukat denbora gehiegi liburu bat lasai irakurtzeko.\nNerabera nintzenean zenbat eta liburua handiagoa izan, orduan eta irakurtzeko gogo handiagoak neuzkan. Liburu batekin deskonektatzen naiz eta oso erraz sartzen naiz istorioan. Niri gustatzen zait bereziki sofan eserita arratsalde osoa liburu batekin pasatzea. Olentzeroak liburu elektronikoen irakurlea oparitu zidan eta, horri esker, oso liburu "lodiak" irakur ditzaket. Nahiago ditut paperezko liburuak, baina egia da halako tresnak ere oso erabilgarriak direla. Autobusean ere irakurtzera ohitu naiz, eta lanetatik itzultzeko bidaian saiatzen naiz irakurtzen.\nNi txikitan nintzenean ez zitzaidan irakurtzea gustatzen. Nire irakasleek eta gurasoek beti irakurtzera behartzen ¿ninduten?, baina ni beti liburu bat hartzean bakarrik azala begiratzen nuen. Baina denborarekin irakurtzeari gustua hartu ¿zidan? Gaur irakurtzea asko gustatzen zait, baina ez daukat denborarik. Lehen afaldu ostean logelan eserita egoten nintzen irakurtzeko, bakarrik ni eta nire liburua, eta ordu asko irakurtzen botazen nintzen.\nNiri betidanik askogustatu zait irakurtzea baina aldizkariak edo nobelak irakurtzean amarekin arazo handia neukan, hari liburu mota horiek ez zitzaizkiolako benetako liburuak iruditu. Gauean irakurtzea lo egin baino lehen, plazerra da bakarrik zu eta liburua egoteagatik eta ixiltasunagatik. Liburu elektronikoak ideia ona iruditu nahiz eta, paparezko liburuak nahiago ditut.\nNire irakurtzea ez zait gustatzen. Lehen zazpi eta zortzi neukanenean irakasleak niri irakurri behar nuela esan zidaten baina nik ez nuen kasurik egin.\nBaina hamalau urterekin liburubat irakurri nuen pesadillas deitu zen. Baina orain ez dut ezer irakurri, ordea, nire ama beti irakurtzen du baina niri ez zait gustatzen.\nNiretzat liburuak oso luzeak dira eta gogorrak ere bai baina egia da zuk irakurtzen baduzu zure burua onena izango daukazu.\nUrtean zehar normalean ez dut irakurtzen, irakurtzeko astirik ez daukadalako. Egia da lo egin baino lehen, ohean, irakur nezakeela, baina ez dut gustuko logura daukadalako eta ez dut istorioa ondo jarraitzen.Hala ere, izugarri gustatzen zait udan irakurtzea, hondartzan, eguzkitan.\nNiri izugarri gustatzen zait irakurtzea,.Hilabetero bi edo hiru liburu irakurtzen ditut.Gero eta denbora gutxiago daukat, baina egunero momentu bat aurkitu dut irakurtzeko.Gustatzen zaidan liburuek denbora pasatzeko balio duten dira, kezkatzeko edo sufritzeko ez ditut liburuak nahi.Irakutzen dudanean lekuak ezagutzen, hilketak ikertzen,bidaiak egiten ditut..eta hori nire besaulkitik mugitu gabe.\nEdozein lekutan irakurri ahal dut.Nire familiak telebista ikusi bitartean,beren ondoan nago irakurtzen.Irakurri bitartean ez dut ezer entzuten,nahiz eta nitaz hitz egin,bakarrik kontzentrazioa galtzen dut nire izena esaten dutenean.Horrela irakurtzea erreza da ,ez dudalako bakarra egon behar.\nNiri ez zait gustatzen liburua irakurri, baina uste dut importantea dela jenderi kultura hartzeko. Nik bakarrik irakurri dut eskolan behartu zenean,eta horrela joan zait...\nTxikitan arazo asko nituen akatsitakin, gero hobetzeko dut.\nNiri asko gustatzen zait irakurtzea baina orain ez daukat astirik. Lehen, Areetan lan egiten nuenean metroan irakurtzen nuen, baina orain Portugaleten lan egiten dut eta oso hurbil dago irakurtzeko. Gauean, bakarrik nagoenean, normalean euskeraz ikasten dut.\nAsko gustatzen zait irakurtzea, baina normalean bakarrik udan edukitzen dut denbora hau egiteko.\nNire bikotekideak e-book bat oparitu zidan gabonetan baina oraindik ez dut erabiltzen.\nPasa den udan Cien años de soledad irakurtzen hasi nintzen baina gero bi aste egon nintzen irakurri gabe eta galdu nuen izen asko zeukalako eta beste bat hasi nintzen irakurtzen baina berdin pasatu nuen.\nAzkenean beste liburu batekin lotu nuen, La sombra del viento bere izena zen.\nUda honetan Cien años de soledad irakurri nahi dut nire e-book berriarekin.\nOraindik ezin dut amaitzeko aldi berean bi liburu.Batean errezagoa da, baina konstantea izan behar dut bestela irakurriari utziko dut.\nMomentu honetan ez dut irakurtzen edozein libururik, azterketa batzuk prestatzen ari naizelako eta denborik gabe, azterketaren gaiak ikasten komeni izan da.\nAzterketak egin eta gero, gutxienez, liburu berri bat hastea espero dut.\nBenetan nik ez daukat oroimen onik. Izan ere, liburu bat birritan edo hirutan irakurtzen dudan arren, denbora pasatu eta gero, argumentua ahazten zait. Lehen asko irakurtzen nuen. Liburutegira joaten nintzen liburuen bila, eta beti arraroagoak hartzen nituen, behintzat, liburuazainak inori gustatzen zitzaizkion liburuak eskatu nizkiola beti esaten zidan. Esanak esan, batzuek nahiko arraroak eta zailak izan ziren, Pessoarena “El desasosiego” edo Bukowskirena ”Poemas y Poesias” hain zuzen ere. Baina niri gustatzen zaizkit. Liburu bereziak ere nire gustokoak dira, alegia, badakizue zein den munduko ipuin txikiena? “Dinosaurio”a da eta 5 hitz besterik ez ditu, horrela dio: “Esnatu zenean dinosaurioa han zegoen”. Gaur egun, ordea, gutxi irakurtzen dut, eta normalean bestseller-ak irakurri nahiago ditut. Dirudienez ez daukat bururik liburu konplexuak irakutzeko. Bai zera! Denbora da ez daukadana, kontxo!\nNiri txikitatik irakurtzea oso gustatzen zait,denetik beti irakurri dut aldizkariak ,egunkariak eta batez ere liburuak.\nMomentu honetan euskaraz liburuak irakurtzen ari naiz ,baina oso simpleak dira ,nire euskara oraindik ez delako oso ona.\nIrakurtzeak lasaitzen nau,adibidez,hegazkinek asko beldurtzen naute ,batez ere ,aeropuertotik ateratzean eta horregatik, liburu bat gabe ez naiz sartzen hegazkin batean.\nNik gauero ohean irakurtzen dut. Zoritxarrez hain nekatuta joaten naiz ohera bakarrik bi edo hiru orrialde iarkurtzen ditudala.\nBestetik, liburu elektroniko bat erosi nuenetik hainbat liburu dauzkat irakurtzeko orain arazo bat sortu zaidala...hiru liburu irakurtzen ari nazela momentu berberan.\nIrakurtzeari dagokionez, ez dut ohitura arrarorik. Ohean irakurtzea dut gustoko, baina, sarritan, begiak minduta izaten ditudanez gero, irakurri beharrean, aldizkariren baten argazkiak gainbegiratzen ditut. Beraz, batez ere metroz joaten naizenean irakurtzen dut. Are gehiago, zer irakurri ez badaukat gaizki ere pasatzen dut, irakurtzeak besteen elkarrizketak ez entzuten laguntzen didalako. Gainera, irakurtzen badut bidaiak askoz laburrago egiten zaizkit.


35 urteko ikurrina dugu etxean | Angelu itsua\nHasiera » Historia » 35 urteko ikurrina dugu etxean\n35 urteko ikurrina dugu etxean\nEtxarri-Aranatzeko ekitaldia, 1977ko alkateen ekimena gogorarazteko (Argazki Press)\nEtxean badugu ikurrina zahar bat. Amak egin zuen. Oihal zatiak erosi zituen, han berdea, hemen gorria… eta ahalik eta txukunen josi zituen elkarrekin. Orduan debekatua zegoen ikurrina erakustea, 1976a zen. Baina sumatzen zen laster legalizatuko zutela. Amak espresuki egin zuen egun horretarako. Eta egun hura 1977ko urtarrilaren 19an iritsi zen.\nBezperan “alkateen taldea” izenez ezagutzen zen mugimenduko hainbat udalburu Madrilera abiatu ziren Martin Villa Gobernazio ministroarekin hitz egitera (bai, bai, atención, atención Martin Villa es un cabron-on-on… estribillo ezagunaren protagonista). Han zeuden Jose Luis Elkoro, Imanol Murua eta beste zenbait. Kalean sekulako presioa zegoen eta Martin Villak ez zuen beste aukerarik izan ikurrina “ez pertsegitzea” baino, hori bai, piperpotoaren ondoan jarrita. Baimenak Hego Euskal Herriko lau lurraldeetarako balio zuen, 35 urte geroago San Ferminetako irudi hauek zer pentsatua ematen badute ere.\nAlkate horien artean Ignacio Iruin zegoen, Hernaniko alkatea (Iñigo Iruin abokatu ezagunaren aita). Estimu handiko pertsona da Iruin gure herrian, bai musika bandan egindako lanagatik eta baita alkate gisa hartutako konpromisoagatik ere. Berari egokitu zitzaion, plaza bete jende zela, udaletxeko balkoian lehen aldiz ikurrina jartzea. Hona hemen orduko irudi batzuk:\nIgnacio Iruin alkatea udaletxeko pleno aretoan ikurrina jarri aurretik (Hernaniko udal artxiboa)\nJendetza Gudarien Plazan, orduan Plaza de España, ikurrina noiz jarri zain (Hernaniko udal artxiboa)\nIgnacio Iruin eta beste udal ordezkariak ikurrina jasotzen (Hernaniko udal artxiboa)\nDuela bi urte Jose Mari Martinez kazetariak elkarrizketa egin zion Hernani urtekarirako eta hara nola gogoratzen dituen Iruinek egun horiek:\nMartin Villak bazekien legalizazioa lehenago edo beranduago egin beharra zegoela. Juridikoki ez zirudien oso zaila, hori bai, herriko ikurraren eta espainolaren ondoan egon behar zuen. Imajinatuko duzun bezala, baldintza hori ez zitzaigun batere gustatu, baina onartu behar izan genuen geure helburua lortzeko: 1977ko urtarrilaren 19an, arratsaldeko zazpietan, ikurrina Euskadiko udaletxe guztietan zintzilikatzea ikur ofizial moduan”.\n35 urte geroago, alkate talde horrek egindakoa gogorarazi dute Etxarri-Aranatzen, han bildu baitziren egun batzuk lehenago, 1977ko urtarrilaren 16an ordezkari mordoa, eta hantxe sinatu baitzuten dokumentu garrantzitsu bat eskatuz presoak kartzelatik ateratzea, autodeterminazio eskubidea, eta euskaraz bizi ahal izatea, besteak beste. Eta ikurrinaren legalizazioa, jakina.\nGure amonak kontatu zidan behin, urtero, Santu Guztien Egunaren ingurumarian, aitonak eta lagun batzuek ikurrina bat jartzen zutela ezkutuan Hernaniko hilerrian, han fusilatu zituztenen omenez, honako leloa idatzirik zuela: Arerio maltzurrak zuek bazterrean utzi arren, eusko gogoan toki berezia daukazue. Elvira Zipitriarena omen da esaldia.\nEtxean urtetik urtera jarri izan dugu amak egindako ikurrina balkoitik eskegita: Aberri Egunean, herriko festetan eta abar. Seguruenik ikurrinak jadanik ez du lehengo aldarrikapen kutsu bera, baina ez legoke gaizki gogoratzea zenbat kosta zen hilerriko zoko ilunenetik udaletxeko balkoiraino eramatea.


349 emaitzetatik 305-tik 320-ra erakusten\nOrtik eta emendik. Herri euskarako esamolde bilduma / Repertorio de locuciones del habla popular vasca\nBizkaiko arrantzaleen hiztegia / Léxico marinero vizcaíno\nDiccionario Labayru. Castellano-Euskera\nLabayru Hiztegia. Euskera-Gaztelania\nAditu! 4 Ikaslearen lan-koadernoa\nAditu! 2 Ikaslearen lan-koadernoa\nAditu! 2 Irakaslearen gidaliburua


Todos los libros del autor Mateos Martin Pilar\nMateos Martin Pilar\n16 títulos para "Mateos Martin Pilar"\n8. O meu tío Teo\nUna niña de diez años espera la visita de su tío Teo, que resulta ser un niño más pequeño que ella,...\nANAYA INFANTIL Y JUVENIL / 978-84-207-4265-6\nALGAR EDITORIAL / 978-84-9142-418-5\nUna nena amb la veu transparent, els ulls de gata i unes grans botes apareix i desapareix misteriosament de casa del solitari Rovira, un caixer de banc de seixanta anys, a la vida del qual sempre ha regnat l'ordre. Qui és aquesta nena? I on es fica la Gata d'en Rovira cada vegada que apareix? És pos...\nUna nena amb la veu transparent, els ulls de gata i unes grans botes apareix i desapareix misteriosa...\nGrupo EDEBÉ / 978-84-236-8298-0\n8. L ' oncle Teo\nANAYA INFANTIL Y JUVENIL / 978-84-207-2936-7\n" Hamar urteko neskatoa zain dago osaba Teo noiz etorriko. Osaba Teo hori bera baino mutiko txikiagoa izango da, zazpi urte baino ez ditu eta. Hasierako sorpresaren ostean, neskatoa primeran ibiliko da osaba Teorekin, guztiz xelebrea da eta; osabarekin eta Sonia lagunarekin, abentura asko bizik...\n" Hamar urteko neskatoa zain dago osaba Teo noiz etorriko. Osaba Teo hori bera baino mutiko txi...\nANAYA INFANTIL Y JUVENIL / 978-84-207-2941-1\nEditorial Luis Vives (Edelvives) / 978-84-263-8593-2


Arratia (B) haranean Sugar izendatzeko erabiltzen da.\nGabonetako enborra (sukila) sakratua zen Eguzkiaren gurtzako sineste zaharretan. Etxean indar gaizto guztien aurkako babesa zuen haren su berriak. Orain arte iraun du familiako pertsona bakoitzaren izenean egur puskak, banan-banan, suari sartzeko ohiturak. Sabaian jasotako sukilaren ikatz zatia trumoien aurka berpizten zen.\nAnastasio Albizu (Lazkao, 1915) idazlearen goitizena.\nAndre Mariaren antzinako eliza, Bermeon (B). Izenak hura zegoen talaia dakar gogora. XIV. mendean berria eraiki zuten, Bizkaiko handiena orduan, baina gaur egun ez dago haren arrastorik. Irudia XIX. mendea-ren bukaeran egindako Ama Birjinaren elizan dago. Aldaera: Talaia.\nErdi Aroan erabiltzen zen Teresa (ikus izen hau) emakume izenaren aldaera. Lehen aldiz 1094an aurkitu dugu, Iruñeko katedraleko dokumentazioan (Taresa). 1366an Tuteran eta Zangozan (N) agertzen da. Aldaerak: Ataresa, Teresa eta Terese (Sabino Aranak eta Koldo Elizaldek argitaratuko Santu Izendegia).\nOhiko izena Erdi Aroan. 804. urtean Tello Telliz agertzen da lekukotzat Valpuestako monaste-rioa sortzean; Leiren Jaun Tellu dokumentatzen da 1109an. Tello izan zen nafar erresumaren azken gobernadorea Término (Bu) herrian, XI. mendean.\nSanta Luziako ermita, Zigoitian (A). Aurreko zelaian egiten zituen batzarrak Zigoitiako anaidiak, Done Martie egunean.\nSabino Aranak eta Koldo Elizaldek argitaratuko Santu Izendegia-n ematen da, gaztelaniazko Teresa izenaren baliokidetzat.\nSabino Aranak eta Koldo Elizaldek argitaratuko Santu Izendegia-n gaztelaniazko Tirso-ren baliokide femenino-tzat ematen da.\nSabino Aranak eta Koldo Elizaldek argitaratuko Santu Izendegia-n gaztelaniazko Teodoro-ren euskarazko baliokidetako hartzen da. Ikus Teodoro sarrera.\nMendia, mendilerroa eta Andre Mariaren antzinako monasterioa. Erromatarren garaiko hilobi batean Tulonio teonimoa agertzen da. Denbora haietan mendiak, ibaiak eta zuhaitzak jainkotzat hartzen ziren eta horregatik pentsatzen da aipatutako teonimoa egungo Toloño mendia zela. Ama Birjinaren santutegia aurreko toki sakratua kristautzeko asmoz eraikiko zen bertan.\nLagran (A) herriko Andre Mariaren baseliza, egun eroria. Buiumendia izeneko lekuan zegoen, herriaren eta San Kirikoren ermitaren artean.\nEraulgo (N) Andre Mariaren baseliza. Irudia XVIII. mendean eraman zuten ermitatik herriko elizara, harenganako debozioa indartu eta kultua errazteko.\nIzen usua Erdi Aroan. 842an Antso Gartzeitz erregearen emaztea honela deitzen zen. 1111n Leiren agertzen da ("Tota, filia de dona Auriola") eta 1254an Iruñeko Nabarreria burguan. XIV. mendean maizxko aurkitzen dugu Nafarroan. Aldaera: Dota. Honen Totakoxe hipokoristikoa, Totica itzultzen dena, 1596ko Refranes y Sentencias-en ageri da.\nNafarroako hiria. Izenak latineko Tutela teonimoan du sorburu.\nGaldames (B) herriko auzoa eta Andre Mariaren baseliza. Jaia abuztuaren 15ean da.\nErdi Aroko izena. 1440an oinaztarrek Txaran Ganboa legizamondarra hil zuten Getxon (B).\nErdi Aroko izena. 1443an hil zuten izen bereko oinaztarra Arrasaten (G).\nErdi Aroko euskal izena. 1398an Berriatuan (B) ageri da. Esanahia argia da ('txikia'), egun bizirik dagoen hitza da eta.


Tronuko gogoetak - - Tolosaldeko ataria\nJosu Lopez-Gazpio 2015-09-27 09:26\nZenbat aldiz entzun ote ditugu komuneko taparen erabilerari buruzko eztabaida gogorrak? Beheko tapa altxatzeko, gero goikoa jaisteko... portaera anarkikoaren aurkako aldarriak. Etxetik kanpo ere sarritan sortzen dira zalantzak, batez ere, goiko tapari dagokionez.\nAdeitasunez-edo, sartu aurretik zegoen bezala utzi behar den, edo tokiko estetika arauei men eginez bi tapak jaitsi behar diren... dilema latza! Oraingoan ere zientzian aurkitu dut ezbai horren erantzuna. Aldez aurretik esango dizut, ene irakurle, hitz hauek idazteko aztertu ditudan ikerketen ondorioek nire lasaitasunean kalte larria eragin dutela.\nCharles P. Gerba izan zen aitzindaria. 1975ean, komuneko ponpa tira ondoren gertatzen diren fenomeno fisikoak eta biologikoak aztertu zituen. Ikerketen arabera, urak, hondakin biologikoek eta gorotz-germenek aerosol bat osatzen dute (bioaerosola) eta bainugela guztian hedatzen da pixkanaka. Komunzuloan eratu eta ia bi metroko distantziaraino sakabanatzen dira aerosoleko tantatxoak, norabide guztietan. 2013an American Journal of Infection Control aldizkarian argitaratutako beste ikerketa baten emaitzek teoria berretsi zuten: milioika birus eta bakterio dituen laino ikustezinak segundo gutxi batzuetan bainugelako paretak, atea, konketa eta beste gainazalak estaltzen ditu. Jakina, gu bertan bagaude, arnas aparatutik biriketara ere iristen da. Mikrokokoak, estafilokokoak, enterokokoak, estreptokokoak eta bestelako hainbat mikroorganismo antzeman dituzte ponpa tira ondoren sortutako bioaerosolaren kausaz. Aipatutako ikerketaren ondorioen arabera, komunetako aerosolek eta gaixotasun infekziosoek lotura dute, lotura hori zenbaterainokoa den oraindik zehatz-mehatz ezagutzen ez bada ere.\nAgian punturik kritikoena hortzetako eskuilen kasua da; izan ere, aski frogatuta dago gorotz-germen koliformeak bertara iristen direla sakabanatutako aerosolari esker. American Society for Microbiology elkarteak ohartarazi du mikrobio patogenoen garraioa erraz gerta daitekeela, batez ere jende askok partekatutako bainugeletan. Quinnipiac-eko Unibertsitateko (Connecticut, AEB) bainugela bateko hortzetako eskuilak aztertu zituztenean, eskuilen %60 gorotz-koliformeekin kutsatuta zegoela ikusi zuten. Horretaz gainera, kutsadura kasuen %80 jabea ez zen beste norbaiten mikrobioak zirela ere frogatu zuten. Hori gutxi balitz, hortzetako eskuilari tapatxoa jartzea alferrikoakoa da; izan ere, hezetasunaren kausaz, tapatxoak mikroorganismoen hazkuntza areagotzen du. Egokiena, hortaz, hortzetako eskuilak komuneko aerosoletik urrun gordetzea litzateke.\nEsan behar dizut, irakurle, bi aukera dituzula mikroorganismoz beteriko ihintzaren efektua saihesteko. Alde batetik, aerosolak hedatzeko segundo batzuk behar dituenez, ponpa tira bezain azkar ziztu bizian alde egin dezakezu komunetik. Tximistak hartuta bezala, arrapaladan. Kontuan izan aerosola 4-6 orduz mantentzen dela ingurunean, beraz, ez zaitez itzuli pixka batean. Bestetik, ponpa tira aurretik komuneko tapa jaitsi dezakezu. Antza, asko murrizten da komunzulotik kanpora ateratzen den birus eta bakterio kopurua tapa jaitsita dagoenean. Orain badituzu, hortaz, komuneko tapa jaisteko argudio zientifikoak. Jaitsi ezazu, bai, baina ponpa tira baino lehen.\nDavid L. Johnson et al., American Journal of Infection Control, 41 (2013) 254-258.\nCharles P. Gerba et al., Applied Microbiology, 30 (1975), 229-237.


barren.eus - San Bartolome jaien egitarauaren azala aukeratzeko lehiaketa martxan dago\nSan Bartolome jaien egitarauaren azala aukeratzeko lehiaketa martxan dago\nArgitaratua: 2018-06-05 08:16\n2018ko San Bartolome jaietako egitarauko azala aukeratzeko lehiaketa antolatu du, beste behin ere, Elgoibarko Udaleko Kultura Sailak. Lanak ekainaren 26rako aurkeztu behar dira, eta 700 euroko saria jasoko du irabazleak. Era berean, haurrentzako kartel lehiaketa ere antolatu dute.\nSan Bartolome jaietako egitarauaren azal lehiaketara aurkeztu diren lanen teknika librea izango da, baina ezinbestean agertu beharko da ondorengo testua: “ELGOIBAR, SAN BARTOLOME JAIAK 2018". Lanak Kultur Etxean aurkeztu beharko dira ekainaren 26ko 13:00ak baino lehen. Egile bakoitzak bi lan aurkeztu ahal izango ditu gehienez, eta lanak argitaratu gabeak izango dira. (Lehiaketari buruzko oinarriak -PDF-)\nEra berean, haurrentzako kartel lehiaketa ere antolatu du Udalak. Kasu honetan 18 urtetik beherakoek hartu ahal izango dute parte. Lanaren neurria eta teknika librea da, baina ezin izango da erliebedun kartelik aurkeztu, ezta plastilinarekin edo zerrautsarekin egindakorik ere. Kasu honetan ere ezinbestean agertu behar da testu hau: “ELGOIBAR, SAN BARTOLOME JAIAK 2018”. Epaimahaiak sei lan sarituko ditu, eta dirutan ez den sariak banatuko dituzte. (oinarriak -PDF-)


Nola egin Aurre-elkargokide? - Colegio Vasco de Economistas\nAURRE-ELKARGOKIDE ALTA ONLINE\nAURREelkargokide izan nahi duzu? AURREelkargokokide egiteko prozesuan aholkatzea nahi duzu? Zalantzarik bai?\nHEMENDIK LAGUNDUKO ZAITUGU\nUnibertsitatea da ekonomista bihurtzeko lehen urratsa. Erronka akademikoa handia da, baina lan-merkatua are handiagoa izango da, etapa desberdinetan. Eredu bat bilatu, lanean zure onena eman, profesional gisa hazi, ezagutzak eguneratu, ekonomista gisa gizarteari ekarpenak egin... bidea hasi besterik ez da egin.\nAbiapuntutik bertatik lagundu nahi dizugu, eta horretarako, ekonomistak sareko partaide izateko aukera eskaini nahi dizugu, oraindik titulurik izan ez arren. Dagoeneko 5.000 profesionaletik gora gara. Ekonomia, ADE edo arlo horretako beste espezialitateren bateko azken bi mailetako batean bazaude, Ekonomistak taldeko kide izan zaitezke!\nZERGATIK DA INTERESGARRIA AURRE-ELKARGOKIDE EGITEA?\nLanerako prestatu. Lan-merkatura sartzeko aukerak hobetzeko, aukera profesionalen inguruko informazioa emango dizugu. Lan egin dezakezun profil desberdinen inguruko orientazioa behar baduzu, "Profil Profesionalen Gida" daukazu eskura.\nLan eskaintzak. Ekonomisten kontrataziorako erreferente nagusietakoa gara. Gure datu-baseko lan-eskaintzak ikus ditzakezu hemen.\nPraktikak enpresetan. Behin ikasketak amaituta, enpresaren batean praktikak egiteko interesa baduzu, horretarako programa berezi bat daukagu. Kontsultatu oinarriak hemen.\nPrestakuntza espezializatua. Lan-merkatuan barneratzeko erabilgarria izan ahal zaizun prestakuntza osagarria lortu eta lanbidearen inguruko ikuspegi praktikoago bat hartuko duzu. Kontsultatu gure ikastaro zerrenda.\nHitzaldiak. Materia bakoitzaren egungo egoeraren berri izateko balioko dizute, eta enpresen zein ekonomia munduaren errealitatera hurbilduko zaituzte. Lan-elkarrizketa batean bereizgarri garrantzitsua izan daitekeen elementua.\nEkonomistak Sarea. 5.000 profesional baino gehiagoz osatutako sare hau Euskadin ekonomia arloan lan egiten dugunon arteko topagunea da. Topaketa, jardunaldi, networking jarduera eta esperientziak partekatzeko topaketetan parte hartu ahal izango duzu, ezagutzak aberastu eta aukera berriak izateko..\nInformazio profesionala. Zure esku jarriko dugu gaur egungo egoera ekonomikoaren inguruko informazio osoa, lege arloan eta arlo teknikoan, lanbidearen espezializazio bakoitzerako informazio garrantzitsua (marketina, kudeaketa, kontabilitatea, ekonomia orokorra, zerga arloko aholkularitza, berrikuntza, enpresen nazioartekotzea...).\nSarrera-kuotarik gabe. Behin ikasketak amaituta, elkargokide izateko aukera eskainiko dizugu, sarrera-kuota gisa ezarritako 110 €-ko zenbatekoa ordaindu beharrik gabe.\nNOLA EGIN AURRE-ELKARGOKIDE:\nAlta emateko online eskaera bete.\nNAN edo pasaportearen fotokopia.\nSEPA helbideratze agindua sinatuta.\nEskabidea formalizatzeko uneko ikasturteko matrikularen fotokopia.\nAurre-elkargokide egiteko kuota ordaintzeko konpromisoa hartu, 5,40 € hiru hilean behin.\nAzken bi urteetako graduko ikaslea zarela egiaztatu beharko duzu urtean bitan, otsail-martxoan eta irail-urrian indarreko matrikularen kopia aurkeztuta.


alabaina, bada [Sareko Euskal Gramatika]\nAlabaina lokailua aurkaritzakoa izan daiteke, eta hala azaltzen dugu dagokion tokian. Baina har dezakeen azalpen edo kausa balioaz arituko gara hemen, nahiz geroago ematen ditugun azalpenak ere kontuan hartzea ezinbestekoa den. Hurrengo adibideetan ikusten dira bi balio horiek:\nEgia da langilea dela. Lana, alabaina, ez du musutruk egiten\nIritsi ziren hirira, baina ez zuten non lo egin aurkitu. Orduko, alabaina hotel guztiak beteak zeuden\nLehenbizikoa aurkaritzakoa da eta, hori dela eta, ez dago hor arazorik ordea bezalako aurkaritzako beste lokailu bat erabiltzeko alabaina horren tokian. Bigarrena kausazkoa da, edo azalpen balioa duena, nahi bada, eta horregatik zeren jar daiteke horren ordez hor. Lokailua batez ere Iparraldean erabili da. Aurkaritzako balioarekin XX. menderaino erabili dute, betiere gero eta indar gutxiagorekin, eta aldaera ugari izan ditu: alabaina, alabainan, alabaia, alabana, alabena eta alabeina. Hegoaldean bizkaieraz ageri da idazle zahar batzuetan eta geroago ageri da gipuzkeraz. XX. mendearen erdi aldetik aitzinat hartzen du berriz ere indarra, eta gaur egun nahiko hedatua dago. Azalpen lokailu gisa, alabainan, alaina, alainan, alainian, alabena aldaerekin, aldiz, gehiago ageri da Hegoaldeko idazleen artean XIX. menderainoko testuetan. Gero hedatzen da Iparraldera.\nBada lokailuak ere bi balio ditu: bat, ondoriozkoa, ikusi dugun bezala. Bestea, sail honetakoa: azalpena edo kausa. Ondoko adibide hauek erakusten dute hori:\nAitor dezagun, bada, bera jaio baino urtebete lehenago hasi dugula geure heroiaren historia, autore itzaltsu askoren ereduari jarraiturik (Parmako kartusia, Henri Beyle Stendhal / Jon Muñoz)\nEzin naiz etxetik mugitu, bada aski eri naiz.\nTokiari dagokionez, gainerako kausazko lokailuek baino askatasun handixeagoa du alabaina lokailuak. Perpaus hasieran, eta perpaus barnean erabiltzen dute idazleek:\nBaña zergatik orrela dabiltzan, berak dakite; baita beste guztiok ere badakigu! alabañan agerian zebiltzan (Manuel Larramendi, Sobre los Fueros de Guipúzcoa, J.I. Tellechea (ed). San Sebastián, 1983, 225)\nHau egiten duena ongi aterako da beste munduko tribunalean; ez du alabaña ara eramanen beldurrik bage ager ez diteken gauzarik (Sebastian Mendiburu, Mendibururen idazlan argitaragabeak (2 lib., Altunaren edizioa), Bilbao, 1982, I, 364)\nEtzuen arkitu non oñak sartu, horduko alabaña beteak zeuden ostatu ta etxe guziak (Juan Antonio Ubillos, Cristau doctriñ berri-ecarlea Tolosa, 1785, 62)\nJotzen du sorginetarik bat, eta hortan galtzen… bere xahakoa. Sorginak ebatsi alabainan! “Emportée évidemment par la sorcière!” (Jean Barbier, Légendes du Pays Basque Paris, 1931, 147)\nEgin zion Andre dena Mariak Jainko Jaunari egundaino nihork egin dion eskaintzarik ederrena: eskaini zion alabainan bere Seme bakharra (Basile Joannateguy, Sainduen Bizitzea. Lehen zatia, Baiona, 1890, 40)\nHarma lanjerosa da geiago ezina, / ez dea alabainan hiltzeko egina? (Fernando Aire “Xalbador”, Odolaren mintzoa 1976, 136)\nAldiz, bada lokailuarekin ez da hori gertatzen, eta aurreko zerbaitekin lotzen duen bigarren perpausaren hasieran doa beti. Batzuetan ondoriozko eta kausazko lokailu honek adierazten dituen ñabardurak aski nahasgarri eta labainkorrak izan badaitezke ere, esan dezagun ondoriotasuna adierazten baldin badu, anitzez ere askatasun handiagoa duela tokiari dagokionez. XX. mendearen hasieran gramatikariak holako lokailu hauek baztertzen saiatu ziren, erdararen kalkoan direlakoan. Eta ondoren, idazleek aise gutxiago erabili zituzten. Ez dirudi, hala ere, hori hala den ezinbestean, Villasantek berak aski argi adierazi zuen gisan (ikus, besteak beste, Sintaxis de la oración compuesta,(2.ª ed.). Oñate, 1979, 165), non esaten baitu bi balioak aski hedatuak direla bai euskara mintzatuan bai tradizio idatzian ere. Dena den, sailkapen hauek gehiago dira diskurtsoa bera antolatzeko erabiltzen ditugun hitzak, bestelako ondorio semantikorik gabe. Nola ageri diren hitz horiek, zer hurrenkeratan, zer duten aurrean edo atzean, horregatik ematen diogu balio hau edo bestea. Baina nekez joan gaitezke urrunago. Esate baterako, eta hitza hartzen badugu, batzuetan aski garbi ikusten dugu juntagailu hutsa dela: “Miren eta Andoni etorri dira” bezalako perpaus batean. Eta berdin perpaus elkartuetan ere: “Miren mendira joan zen eta Koldo, berriz, hondartzara”. Baina hori esan beharrean, demagun beste holako zerbait esaten dugula:\nMikel izugarri haserretu zen Koldorekin. Eta hantxe berean muturreko bat eman zion\nKoldok muturra hanpatua zuen. Eta medikura joan zen\nNekez esango genuke hor eta hori lokailua dela, izan dadin ondoriozko nahiz kausala.\nGauza bera gertatzen da alabaina eta bada-rekin. Baina zenbait kasutan badirudi kausaren balio hori ageriago gelditzen dela:\nBitzubak uts egiten dabee. Bada ez olgeeta guztiak dira onak, ez guztiak dira txarrak edo pekatuzkuak (Fray Bartolome de Santa Teresa, Euskal-Errijetaco olgueeta ta dantzeen neurrizo-gatz-ozpinduba, Pamplona, 1816, 38)\nHire admonizionéz ez remonstranzéz konturik eztiagu egin. Bekhatu egin diagu bada, Iauna, ta anhitz maneraz ofensatu ukhan augu (Leizarraga, «Catechismea», 5v)\nGaur egungo euskeran biziki zaila da alabaina eta bada kausazko edo azalpen balio honekin ikustea, benetan balio hauen artean hain erraz bereizterik bada. Ez dira erraz aurkitzen adibideak. Eta batzuek itxura hori izan baldin badezakete ere, zail da erabakitzea hala dela. Ikus, esaterako, ondoko adibide hau:\nFrantziako Poliziak ETAko ustezko bi kide atxilotu zituen atzo goizean Azkainen (Lapurdi). Garikoitz Etxeberria Goikoetxea eta Asier Larrinaga Rodriguez dira atxilotuak. Herriko plazan bertan atxilotu zituzten, bizkarreko zakuarekin. Atxilotuetariko batek ustez pistola bat zeraman. Atxiloketa 8: 30ak aldera gertatu zela zehaztu digu Didier Ameztoi Azkaingo harakinak. Alabaina, gertakariaren lekuko bakarretarikoa zen (Herria, 2007.01.10)\nAdibide horretan azalpen/kausazkoa izan daiteke alabaina: harakina izan zelako lekuko bakarretarikoa dakigu hori. Baina berdin uler daiteke aurkaritzakoa bezala ere. Egia esateko, idazle gehienek, Iparraldekoak nahiz Hegoaldekoak izan, aurkaritzako lokailu gisan erabiltzen dute arruntean. Esan dezagun, bi lokailuei dagokionez, aski hedatuak direla egun, batez ere bada. Baina, semantika aldetik biziki hurbilago sentituko dugu, eta hala identifikatu, ondorio baliotik bada eta aurkaritza baliotik, berriz, alabaina\nEuskara Institutua, EHU, "alabaina, bada", Sareko Euskal Gramatika (SEG), www.ehu.eus/seg


Forza Dana! Forza NoTav! | Coordinamenta femminista e lesbica di collettivi e singole – Roma\n← La molla che ti spinge a reagire\nAscoltate questa sera Zardins Magnetics/ giovedì 1 aprile 2021 →


Ausardia eskatu diot Olentzerori - - Tolosaldeko ataria\nAusardia eskatu diot Olentzerori\nImanol Artola Arretxe 'Felix' 2018-12-23 08:46\nNorbere buruari eskatzea ongi dago, baina ez gehiegi. Eta neure burua aztertuta (eta uste dut zu ere ez zarela horretaz libratuko) ikusi dut neure buruari ez diodala ongi eskatzen, gehiegi eskatzen diodala: autoexigenteegia naizela alegia.\nBizi garen gizarteak arau batzuk ematen dizkigu, norma batzuk eta horien barruan sartzea da normala izatea. Beraz, normala izatea taldeko arauak jarraitzea da. Txikitatik ikasten dugu taldera egokitzen, moldatzen. Hasi txikitatik egingo ditugun jolasetan, klasean egoteko moduan, familiak esandakoaren arabera eta medioetan ikusten dugunaren arabera. Halere, horrek ez du esan nahi nire barruak, berez, arau horiek eskatzen dituenik; bete nahi dituenik.\nArau horiek lege bihurtzen dira. Justiziazkoak izan daitezke, idatziak; edo aho batez onartzen ditugun arau ez-idatziak. Txikitatik hainbeste markatzen zaizkigu arau horiek, ze ez ditugu ezbaian jartzen. Baliteke gure barruak horiek gauzatu nahi ez izatea, baina bururik altxatzen ez duenak aitagurea bezala ikasten ditu, mirari bat bezala sinesten.\nArau horietatik kanpoko zerbait eginez gero, gure burua juzkatzen dugu. Eta ez behin. Behin eta berriz baizik. Etengabe gogoratzen dugu egin genuena, pentsatu genuena, nahi genuena… eta juizio injustu bat pairatzen du gure buruak: zintzoena, behin epaitzea litzatekeelako, eta ez egunero.\nGizartean onartua izateko, bakarrik ez gelditzeko, ingurukoen babesa sentitzeko egiten dugu hori. Beldurra baitugu. Zeren beldurra? Heriotzarena? Ez! Bizitzeari diogu beldurra. Norberak benetan nahi duen bizitza egiteari. Horrela, egunen batean nahi dugun bizitza proiektua gauzatuko dugulakoan. Baina, noiz arte horrela? Noiz arte bizi naiteke ni, benetan ni izan gabe?\nAusardia eskatu diot Olentzerori, naizena izaten hasteko ausardia. Eguberri on!


Antonio Arrue Zarauz (1903-1976)\nArantzazun, 1978, Abenduak 7\nCaja de Ahorros Provincial de Guipuzcoa, 1979\nArrue jaun zenaren euskal lanen lehen alea duzu hemen, irakurle. Aurkezpen gisa hitz batzuk eskatu zaizkit.\nNik dakidantxoa esango dut. Euskaltzaindiak Arrue jaunari zenbat zor dion, alegia.\nGerra ondoko urte zailetan Euskaltzaindia doi-doia bizi zen. Adiskide onak behar-orduetan frogatzen direla egia baldin bada, orduan Arrue jauna hoietakoa izan zela aitortu behar. Gure elkargoak laguntzaile fin-askoa aurkitu zuen harengan. Batez ere Euskaltzaindiaren aldeko jestioak egin behar zirenean, baimenak lortu behar zirenean, eta abar.\n1956 urtea zen. Urte hartan egin zuen Euskaltzaindiak bere lehen Biltzar nagusi agerikoa, gure mintzairaren arazoak jend'aurrean astintzeko.\nOndo gogoan dut nola izan zen Biltzar haren sorrera. Arantzazuko eliza berriaren estrainaldia urte hartan ospatu zen; handikiro eta ozenki ospatu ere. Tartean baziren pisuko arrazoiak. Eliza horren estilo berriak polemika gogorrak sorrarazi zituen. Hainbesteraino, non, Erromako eliz batzorde batek kontrako iritzia ere eman baitzuen. Eztabaida haiek herrian utzitako kutsu mikatza ahantz arazi nahi zen, bada.\nBeste aldetik, Arantzazuko eliza hau herri xeheak emandako opariez egina da. Hortarako fraideak herriz-herri eta etxez-etxe eskean ibili ziren. Arrazoi hoiengatik bidezkoa zirudien herriari egindakoaren kontu ematea.\nHoiek hola, 1956ko une hura jubileo gisa ospatu zen. Arantzazuko Amaren irudia herriz-herri eraman zuten. Bertso eta olerki sariketak antolatu ziren. Urte hartan Arantzazu zenbait Kongresuren biltoki gertatu zen.\nOrduko Aita Guardianari —Aita Carlos Gastesi— gogoratu zitzaion ongi legokeela euskaltzaleen biltzar bat ere, Euskaltzaindiak antolatua, Arantzazun egitea. Egun batean Aita Gastesi horrek hauxe esan zidan: Proposa zazu Euskaltzaindiko Batzarrean Biltzar bat hemen Arantzazun egitea, tokia eta bestelako erraztasunak guk emango dizkiegula esanez. Baina hau gaineratu zidan: Baimena lortzea, ordea, Euskaltzaindia ren beraren kontu gelditzen da...\nHala esan nuen nik Batzarrean, eta han ontzat hartu zen. Baina katuari txintxarria zeinek jarri? Baimena zeinek eskuratu? Biltzarrerako prestamen guztiak eginik zeuden eta oraindik ez zegoen baimenik. Azken minutuan, ordea, lortu zen. Zenbaitek lan egin zuelako lortu, jakina. Tartean han ibili zen Arrue jauna —Oduko euskaltzainburu I.M. Etxaiderekin—.\nBiltzar hura hasiera bat besterik ez zen izan. Ondoko urteetan, han eta hemen, beste batzuk antolatu ziren. Euskal kezka pizteko eta bultzatzeko jend'aurreko Biltzar hoiek izan duten eragina beharko da egunen batean neurtu.\nBiltzarrok egiteko, ordea, baimena behar izaten zen. Eta hori lortzeko Arrue jaunagan aurkitu zuen beti Euskaltzaindiak lagun bat inoiz ez gezurtatua.\nOkondo-n (Araba), 1975ko Abuztuan ospakizuna egin zen Ulibarri Galindez-en oroitzapenetan. Han gertatu zen Arrue jauna eta hizlari izan genuen, gainera, baina ordurako gaitzak joa zegoen. Holako festetan azkenengoz han ikusi nuela uste dut.\n1964. urtean Gero-ren edizio berria egin nahi zen, euskeraz eta erderaz. Hortarako Juan Flors argitaratzaileak baldinkizunak jarri zizkigun. Baldinkizunok betetzeko diru mordoa behar, ordea —Euskaltzaindiak ez zutna—. Berriz ere Arruerengana jo genuen. Eta haren jestioei esker zuzendu zen diru hori.\n1969an edo inguru hortan zurrumurru bat zabaldu zen: Euskaltzaindiak ez zuela lege nortasunik, eta, beraz, hari edozein barrabaskeria eginik ere, berdin zela, zeren hark ez baitzuen bere burua defenditzeko biderik. Eta gezurra badirudi ere, indargabezia hortaz baliaturik, tiroak heltzen ziren gutien uste genuen lekutarik. Euskaltzaindia bere lege nortasun hori finkatu beharrean gertatu zen, bada. Eta hortan ere Arrue jaunagan habe sendo-leiala aurkitu zuen.\nBerak ikusi zuen hortarako, lehen urrats bezala, Euskaltzaindiaren Arautegia gaurkotu behar zela, eta lege gizon zen aldetik berriztatze hortan asko lagundu zuen. 1972an Euskaltzaindiak Arautegi berriztatua onartu zuen.\nGero, berriz, Madrilera joan-etorriak egin behar, Euskaltzaindia legezko Instituzio bezala aitortua eta onartua izan zedin. Arazoa ez zen bat ere erraza. Askotan hitz onak, baina ondoriorik ez.\nOroit naiz behin Madrilen Ministro batekin egon ondoan pozik atera ginela, dena eginik zegoelakotan. joan ginen ostatu batera bazkaltzera. Arrue jaunak esan zuen: Gaur egun handia da eta, hau ospatzeko har dezagun markako ardoa. Hala egin genuen. Baina orduan ere gure esperantzak ustel atera ziren. Azkenik, 1976. urtean, Juan Carlos errege sartu zenean, lortu zen Onartze Dekreto hori, eta orduan ere Arrue jauna geurekin izan genuen Madrilen (Ikus «Euskaltzaindiaren legezko nortasuna», Euskera (1976, 279).\nEuskaltzaindiaren jend'aurreko ospakizunetan Arrue maiz izan ohi genuen hizlari. Hiztun trebea baitzen, bizia, jario gozokoa. Beste gertaldi askoren artean gogoan dut bat. 1957an Baionan ospaketa batzuk egin ziren Bonaparte Printzipearen oroitzapenetan. Iparraldeko euskaltzainek, harako hizlari bat behar zutela eta, eske etorri ziren. Lafitte jaunak irriño batekin hunela esan zuen: «Gu biziki hotzak gara eta zuk —Arrue— etorri beharko duzu berotzera». Eta eskatu bezala, han ere bere hitzaren emaitza erregalatu zigun. Eta zenbat holako!\nBada oraindik beste alor bat Arrue jaunak txit gogoko zuena eta berari asko zor diona: bertsolariena. Euskaltzaindiaren barnean bazen —eta bada— bertsolari lehiaketa eta jaialdiak antolatzeko batzordea. Batzorde hortakoa zen Arrue jauna eta sail hortaz aparteko arretaz arduratzen zela badakit. Hor burutu zuen lana, ordea, nik baino hobekiago konta dezakete beste batzuek: adibidez, Aita Antonio Zavala eta Alfontso Irigoienek.\nEuskaltzaindiaren eta euskeraren aldeko ardura hoietaz landara, euskal literaturaren baratza ere landu digu Arrue jaunak. Hain zuzen, haren euskal lanak, liburutan bilduak eskeintzen dizkitzugu gaur.\nBada arlo bat Arrue jaunak bereziki maite eta landu duena: Jan-Edanak. Gastronomiaren eremua Arrue jaunak ondo ezaguna zuen eta Egan aldizkarian makina bat urtez idatzi zuen gai hortaz. Euskaldunok badugu tripazai garelako fama. Hala ere, idatzirik, euskeraz behintzat, gauza guti da. Ongi etorria izango ahal da Arrue jaunaren saioa ia gorritu gabe dugun arloan.\nHortaz gainera, aspaldiko zenbait euskal idazle aztertuak zituen, eta haietaz ere idatzi du. 1950-1960ra bitartean Gipuzkoako Diputazioaren liburutegian hitzaldi batzuk ematen ziren euskeraz aspaldiko euskal idazleei buruz. Arrue jaunak Asteasuko Agirre eta Gerrikori buruz hitzaldi bana egin eta gero hitzaldiok Egan-en agertu zituen.\nAsteasuko Agirre batez ere oso gogoko zuen. Luzaroan erabili zuen amets bat: haren idaztietarik zati hoberenak hautatu eta antologia moduko zerbait argitaratzea. Inoiz esan zidanez, zein atal aukeratu etab. erabakirik zeukan. Zoritxarrez, bere asmo hau ez zuen burutu.\n1956an Mogel bizkaitarraren Peru Abarka Itxaropena etxeko Kuliska-sortan agertu zen, eta edizio berri huntarako hitzaurrea ere Arrue jaunak egina da.\nEuskeraren batasuna: horra beste hauzi bat Arrue jaunari kezka ematen ziona. Hortaz ere hitzaldia Donostian egin eta gero Euzko Gogoa-n agertu men.\nEuskera Euskaltzaindiaren aldizkarian ere baditu lanak: Loramendi olerkariari buruz hitzaldia. Oraiko lau olerkariri buruz hitzaldia (Iratzeder, Mirande, Gandiaga, Aresti). Azkue-ri buruz hitzaldia. «Calandria-ren euskal izena», etab.\nZenbait libruri buruz kritika edo txostenak ere baditu. Etab.\nEz noa guztiak bana-banaka eta izendatuki aipatzera, zeren irakurleak urrengo liburu batean aurkituko baititu denak\nZer moduzkoa da Arrue jaunaren hizkera eta idazkera? Jatorra oso, bizia, herrikoia. Batez ere bere jaioterri Asteasun egiten den hizkeraren irudi eta ispilu garbia.\nDohain hoiek bere alde dituen idazleak ba ote du beste pasaporteren beharrik? Nik ez dut uste.\nArrue jauna Asteasun jaioa zen 1903an. Estudioak Lekarotz-en eta Oviedo-ko Unibertsitatean egina. Lege-gizona. Donostiako «Julio de Urquijo euskal Filologi Mintegia»ren sortzaeetakoa. 1954ean euskaltzain oso izendatua. 1976ko Azaroaren 17an hila.\nKristau zintzoa. Gogoan dut behin gertatua. Elizari zenbait kritika egin zitzaiolako, han hainbeste elizgizon egonarren, berak bakarrik agertu zuen bihozmina.\nGure herrian kristau sineste eta ohiturek egin duten gain-beheragatik goibeltzen zen. Nola ez, kristautasuna herri batentzat zer den jakinik! Lege-gizon zen aldetik, euskaldun huts-garbi askorekin zuen har-emana, eta bazekien gauza hauen berri.\nHori gora-behera, ordea, bazuen gogo-osasuna zaintzeko hain beharrezko den umorea —edo berak, herri xeheari jarraikiz, zion bezala: unorea—. Hortaz ere maiz hitz egiten zuen. Eta behin baino gehiagotan izan zuen unore horren beharra bizitzako saminei buru egiteko.


Irekia Eusko Jaurlaritza - Gobierno Vasco :: RLEG-k Europaren Etorkizunari buruzko Konferentziari EBn legegintza-botereak dituzten eskualdeen parte-hartze handiagoa eskatu dio (Gobernu Bilera 2021-5-4)\nRLEG-k Europaren Etorkizunari buruzko…\nRLEG-k Europaren Etorkizunari buruzko Konferentziari EBn legegintza-botereak dituzten eskualdeen parte-hartze handiagoa eskatu dio (Gobernu Bilera 2021-5-4)\n2021-05-04ko Gobernu Kontseiluaren Akordio nagusiak\nGutuna maiatzaren 3an bidali zion, 14 eskualderen izenean, eta hilaren 7an aurkeztuko da\nRLEG-k, legegintza-botereak dituzten Europako eskualde jakin batzuen taldearen baterako ekimenak, datorren ostiralean lehen ekitaldi publikoa egingo du, oraintsu Europako Batzordeko, Europako Parlamentuko, Europako Kontseiluko eta EBko Kontseiluko presidenteei bidalitako gutunaren harira. Gutun horretan, gobernu sinatzaileetako presidenteek legegintza-botereak dituzten eskualdeek integrazio-prozesuan gehiago inplikatzeko eta elkartutako eskualde gisa estatus bakarrari buruzko eztabaida antolatzeko eskatu dute.\nDokumentua maiatzaren 3an bidali zuten, eta EBn politikak prestatzeko eta aplikatzeko prozesuan gobernu-maila guztien eta legegintza-botereak dituzten eskualdeen ordezkaritza egokia bermatzeko beharra nabarmentzen du. “Ez dago Europar Batasunik eskualderik gabe. Argi dago legegintza-botereak dituzten eskualdeen parte-hartze esanguratsua behar dela Europaren Etorkizunari buruzko Konferentzian, gobernu-maila guztiak gure Batasunaren etorkizunaren eraketan ordezkatuta daudela bermatzeko”, adierazi dute.\nGainera, Covid-aren ondoko testuinguruan, inoiz baino ageriago geratu da politika eraldatzaileak behar direla, europarren beharrei erantzungo dietenak. Hori kontuan hartuta, gobernu-maila guztien ordezkaritza egokia ziurtatzeko, kanal berriak ezarri behar dira. Horretarako, RLEG-k Europaren Etorkizunari buruzko Konferentzian parte hartzeko eskatu du eta, horretarako, legegintza-botereak dituzten eskualdeen ordezkariak sartzeko organo plenarioan eta Europaren Etorkizunari buruzko Konferentziaren emaitzak aplikatzeko prozesuaren inguruko erabakietan eta gobernamenduan.\nModu berean, sistematikoki EBko erakundeekin elkarrizketa egituratua hastera animatzen du eta horretarako konpromisoa hartzen du. Gutunak funtsezko proposamen batzuk jasotzen ditu, besteak beste: maila anitzeko gobernamendu eraginkorrari buruzko goi-mailako eztabaida bat antolatzea eta estatu bakarrari buruzko lantaldea sortzea, Alain Lamassoure Europako Parlamentuko diputatu ohiak 2003an proposatu zuen “EBren Eskualde Elkartua/Bazkidea” bezalakoa.\nDokumentu hori baterako presidentetzei bidali zitzaien, legegintza-botereak dituzten Europako hamalau eskualderen izenean: Euskadi, Valentzia, Balearrak, Katalunia, Tirol, Salzburgo, Austria Beherea, Austria Garaia, Karintia, Aland uharteak, Azoreak, Flandria, eta Vorarlberg eta Korsika behatzaile gisa.\nEkimen horren bidez, RLEG-k aurrerapauso bat eman du Batasunean maila anitzeko gobernamendu eraginkorra bermatzeko eta subsidiariotasun- eta proportzionaltasun-printzipioen dimentsio deszentralizatua gero eta hobeto aplikatzen jarraitzeko duen konpromisoan.\nAurkezpen-ekitaldia online egingo da, ostiral honetan, 2021eko maiatzaren 7an. Bertan, eskualde sinatzaileetako presidenteak eta Alain Lamassoure ohorezko gonbidatua izango dira.\nBrusela, 2021eko maiatzaren 4a\nRLEG-k Europar Batasunean politikak egiteko eta aplikatzeko prozesuan protagonismo handiagoa eta parte-hartze zuzena izatea eskatzen du\nEusko Jaurlaritza Eskualdeen Lantaldean ari da parte hartzen, Europako etorkizunari buruzko Biltzarra hastear dagoenean\nEusko Jaurlaritzak, Bruselan, EBren eraketan legegintzarako eskumenak dituzten eskualdeen parte-hartze handiagoa eskatu du


Hesien gainetik, berdintasuna | Politika | Berria\nAtzo, Herritarrak ez gutxietsi, eskubideak guztiontzat lelopean bukatu zuten manifestazioa, Iruñeko Gazteluko plazan. IÑIGO URIZ / FOKU Tamaina handiagoan ikusi\n2022ko maiatzak 8 - Iruñea\n«Partida ez da amaitu». Herritarrak ez gutxietsi, eskubideak guztiontzat lelopean manifestazioa egin zuten atzo arratsaldean Iruñe erdialdean, eta, amaieran, Gazteluko plazako kioskoaren inguruan milaka herritar aurrean zituela, Paul Bilbao Kontseiluko idazkari nagusiak parlamentuko taldeak deitu zituen azken hilabeteetan euskararen inguruan hartu diren neurrien aurka «presio handiagoa egiten hastera». Egungo hesi eta oztopo guztien gainetik hizkuntza eskubideen berdintasuna aldarrikatu zuen Kontseiluak, kezkaz ikusten baitituzte Nafarroako Gobernuak azken hilabeteetan bultzatutako «atzerapausoak», hala funtzio publikoko merezimenduen dekretuarekin nola PAI programako langileen inguruko legearekin. «Tristea bezain larria da herritarrak gutxiesten dituzten erabakiak hartzea, bata bestearen atzetik, boto batzuen truke», salatu zuen.\nMinutu batzuk berandu hasi zen manifestazioa, Antoniutti parkean. Hamar minutu lehenago abiapuntu horretan jende gutxi bazegoen ere, ordua ailegatu ahala ehunka herritar bilduz joan ziren. Giro lasaia izan zen nagusi une oro. Pankarta zabaldu aurretik, Bilbaok bere amaierako diskurtsoa laburbildu zien kazetariei, euskaraz zein gazteleraz. «Paradoxikotzat» jo zuen bertako hizkuntzari trabak jartzea eta, alderantziz, atzerriko hizkuntzak balioestea funtzio publikoko merezimenduen dekretuan.\nHain zuzen ere, dekretu horren edukia izan zen manifestaziora deitzeko arrazoi nagusia, baina asteotan PAI programako langileen legea onartu dute parlamentuan, PSNren eta Navarra Sumaren botoei esker. Eskuineko koalizioak etorkizunean PAI hezkuntza eredu bihurtzeko konpromisoa hartzera behartu zituen sozialistak aldeko botoaren truke. Bilbaoren esanetan, euskalgintzak ez du ezer ingelesaren irakaskuntzaren aurka, baina «tristea da» derrigorrezko hezkuntza amaitzen duten hamar ikasletik seik euskararen gutxieneko ezagutzarik ez izatea:«Guk nahi dugu belaunaldi berriak euskaldun eleaniztunak izatea, eta PAIk ez du horretarako balio».\nKazetariekin hitz horiek partekatuta, abiatu zen manifestazioa. Antoniutti parke inguruko etxe batetik Espainiako bandera zintzilikatu eta ereserkia ozen jarri zuten batzuek. Inork ez zion jaramonik egin probokazio saio hari, eta berehala Armada etorbiderantz zuzendu ziren manifestariak, aurretik zein atzetik zihoazen Espainiako polizien begiradapean.\nEtorbidea 730 metro inguru luze da, eta manifestazioaren tamaina neurtzeko balio izan zuen. Etorbidearen noranzko bakarreko lau bideko errepidean, 350 metro inguruko luzera bete zuten manifestariek. Erritmo lasaian, dekretuaren kontrako aldarriak entzun ziren: «Ez, ez, ez, dekretu honi ez»; «ez dekretu ez PAI, eta euskara bai»; «euskaraz bizi nahi dugu»; «eskubideak nafar guztiontzat»; «Txibite, entzun, Nafarroa euskaldun»... Vianako Printzea plazan, berriz, UPNren egoitzaren aurretik igarotzean ere mezu bera helarazi zioten eskuineko alderdiari: «UPN, entzun, Nafarroa euskaldun».\nMerindadeen plazaraino joan, eta, han, Karlos III.a etorbidea hartuta, Gazteluko plazarantz zuzendu ziren. Udaberriko arratsalde lasaian, paseoan zein erosketetan zebiltzan herritar ugarirekin gurutzatu zen manifestazioa. Zenbaitek harrituta begiratu zuten, ziurrenik jakin barik zertan datzan auzia edo manifestazioa zegoenik ere susmatu gabe.\nHala, Gazteluko plazaraino heldu zen manifestazio burua: lehen lerroan, pankartari helduz, Kontseiluko Nafarroako kideak zihoazen, eta, hurrengo lerroetan, Nafarroako eskualdeetako herritar bana, bakoitza bere eskualdearen izena idatzia zuen kartel bati helduz. Plaza erdialdeko kioskora igo ziren euskalgintzako ordezkariak, eta, manifestariek plazaren erdialdea bete ahala, heldu zen azken txanpa: diskurtsoen txanda.\n1986tik, Nafarroako Euskararen Legea onartu zenetik, lurraldea hiru hizkuntz esparrutan banatuta dago. Eremu bakoitzeko herritar batek bere errealitatea laburbildu zuen. Izan ere, guztiak euskaldunak izan arren, eskubideak zonifikatuak dituzte.\nLehenik eta behin, Elizondoko Mirenek ironiaz komentatu zuen «pribilegioduna» sentitu beharko lukeela, baina egiazki ez dela hala. «Eremu euskalduneko herritarrok, kilometroak egin ahala, eskubideak galtzen ditugu. Ulergaitza irudi lezake, baina hala da. Hainbatetan Iruñera etorri behar dugu gestioak egitera, Nafarroako Gobernuko zerbitzu zentraletara, eta hona etortzean eskubideak galtzen ditugu, bertan euskara ez baita ofiziala». Horregatik, Jon iruindarrak nabarmendu zuen «bigarren mailako herritar» sentitzen dela, maiz bere hizkuntza eskubideak urratzen direlako. Azkenik, Erriberako Danik salatu zuen eremu ez-euskaldunean euskara «kanpotik datorren zerbait balitz bezala ikusarazi» nahi dutela. «Zorionez, ez dute helburua lortu, eta gauza harrigarriak gertatzen ari dira Agerraldia eta Errigora ekimenei esker». Dena den, euskaldun gisa traba ugari dituztela gaitzetsi zuen.\nAzkenik, Paul Bilbaok hartu zuen hitza. Haren esanetan, Kontseiluaren «aurreikuspenik makurrenak» bete dira, funtzio publikoko merezimenduen dekretuaren edukia ikusita. Atzean «euskara are gehiago zokoratzeko» asmo politiko argia dagoela ikusten du, eta dekretua bere hartan onartzen bada «atzerapausoak» ekarriko dituela uste du. Paul Bilbaoren irudiko, ez da soilik Barkosen gobernuak egindako urratsetan atzera egin nahi dela, baizik eta UPNren garaietan ezarritako neurriak baino murriztaileagoak izango direla.\n«Kezkaz» ikusten du berriki PAIrekin gertatutakoa ere. «Egoskorkeria galanta» deritzo ingelesez ikasteko programa garatzen jarraitu nahi izateari, eta gogoan hartu du programa ezarri zeneko garaian Yolanda Barcina lehendakari ohiak telebista kate baten onartu zuela euskarazko irakaskuntzaren garapenari galga jartzeko helburua zutela. Horrez gain, Bilbaok azpimarratu zuenez, Javier Remirez Funtzio Publikoko kontseilariak onartu zuen hizkuntza planak geldirik dituela.\nHorren aurrean, ekiteko garaia dela nabarmendu zuen Kontseiluko idazkari nagusiak. Gazteluko plazatik gertu izan zen Korrikaren 539. kilometroa, eta bertan elkarrekin lasterka egin zuten alderdiei mintzatu zitzaien. Eskatu zien «argazki eder» horretako batasuna parlamentura eraman dezatela eta PSN estu har dezatela jarrera alda dezan. «Bada garaia gutxieneko batzuk zehazteko».


Leyendo se entiende la gente: “Espainian barrena irakurtzen” – Bolintxi\nLeyendo se entiende la gente: “Espainian barrena irakurtzen”\n9 otsaila, 2018 9 otsaila, 2018\nLeyendo se entiende la gente bloga, Nafarroako Unibertsitateko Liburutegikoa bera, irakurzaletasuna sustatzeko lehen aldiz argitaratu zenetik (2010eko martxoa)\netengabe elikatu ditu bisitariak letra menu anitza eta ugariarekin, non iruzkinak, berriak, berrikuntzak eta elkarrizketak eskaini dituen, platerka edo atalka antolaturik, menu bat balitz bezala -sarrerak, lehen platera, bigarren platera eta azkenburua-.\n2017an zehar, Leyendo se entiende la gente bidaia batean abiatu zen Espainian barrena. Astero lurralderen bateko orrialdeetara bidaiatu zuen beraren izena aipatzen zuten narratiba lagin bat biltzeko asmoz. Zertarako eta irakurleek gozarazten jarraitu ahal izateko plater berri bat sortzeko asmoz: Espainian barrena irakurtzen.\nOrain, espainiar lurralde guztietan zehar eginiko bidaia behin amaituta, Leyendo se entiende la gente blogak lan horren guztiaren emaitza post bakar batean bildu du, era horretan agertoki ezezagunetan literatura ona aurkitzeko gonbita egin nahi digu.\nPosted in: SASKI-NASKI,ZURETZAT INTERESGARRIA IZAN DAITEKE | Tagged: BLOG, ELEBERRIAK, GOMENDIOAK\nUrteko ordutegia 2018\nSAIO LINBIKOAK MIKEL GOROSABELEKIN\nEMAKUMEAREN EGUNA (45)\nHELDUENTZAKO ZINEMA (24)\nIRAKURKETA KLUBA (48)\nIRAKURKETA SUSTAPENA (36)\nLIBURUAREN EGUNA (24)\nSANTURTZI ETA INGURUAK (11)\nONDARE ETNOGRAFIKOA (30)\nONDARE MATERIALA (50)\nZURETZAT INTERESGARRIA IZAN DAITEKE (352)\nAPIRILAK 23 ARGAZKIAK ARRANTZA PORTUA AUDIOLIBURUAK BIDAIARIAK SANTURTZIN BIDEBARRIETAKO LIBURUTEGIA BILBAO BISITA GIDATUAK BIZKAIA BIZKAIKO FORU LIBURUTEGIA COVID-19 E-BOOKS EKINTZAK ELIBURUTEGIA ELKARTASUN ALDEKO EKINTZAK EMAKUMEAK EMAKUMEAREN EGUNA EMAKUMEAREN NAZIOARTEKO EGUNA EMAKUME IDAZLEAK EMMA ERAKUSKETAK FILMAK GOMENDIOAK GURE INGURUA GURE INGURUAN HELDUENTZAKO ZINEMA HERRIKO IDAZLEAK HERRIKO MUSIKA HISTORIA HITZALDIAK IDAZLEAK IDAZLE SANTURTZIARREN ELKARTEA IKASLEEN OLINPIADA SOLIDARIOA INTERNET IPUINAK IPUINKONTAKETA IPUIN KONTAKETA IRAKURKETA KLUBA IRAKURKETA SUSTAPENA IRAKURZALE KLUBA IRUDIAK IVAN REPILA JANE AUSTEN KORONABIRUSA LEHIAKETAK LIBURUAK LIBURUAREN NAZIOARTEKO EGUNA LIBURU AZOKA LIBURUEN AURKEZPENA LIBURUTEGIAK LITERATURA LITERATURA TOPAKETAK LITERATUR LEHIAKETAK MARTXOAK 8 ONDARE ETNOGRAFIKOA ONDARE MATERIALA ORDUTEGIAK ORDUTEGI BEREZIAK POESIA PORTUGALETE SAN JORGE SANTURTZI SANTURTZIARRAK SANTURTZIKO IRUDIAK SANTURTZIKO LIBURUTEGIAK SANTURTZIKO PORTUA SARDINA-SALTZAILEAK SARIAK SERANTES SOTERA TRAINERUAK UMEENTZAKO ZINEMA URRIAREN 24a ZINEMA EMANALDIAK ZOZKETAK\n“Zora” Arrietak Santurtzin konposatutako obra


"Bilbao Now"aplikazioak Cimubisaria lehiaketa irabazi du . Deia, Noticias de Bizkaia\nsaria, 6.000 eurokoa\n"Bilbao Now" aplikazioak Cimubisaria lehiaketa irabazi du\nAplikazio horrek intereseko puntuak jasotzen dituen betiko mapa iturri askotatik hartutako informazioarekin osatutako agendarekin konbinatzen du\nD.D. - 2017(e)ko abenduaren 27a, asteazkena - 10:31etan eguneratua\n"Bilbao Now"aplikazioak Cimubisaria lehiaketa irabazi du .\nBilboko Udalak “Bilbao Now”-ri eman dio CimubiSARIA saria, 6.000 eurokoa. Aplikazio horrek intereseko puntuak jasotzen dituen betiko mapa iturri askotatik hartutako informazioarekin osatutako agendarekin konbinatzen du, erabiltzailearen kokalekua kontuan hartuta. Horrela, Bilbora bisitan datozenentzako aisiako eta kulturako proposamena izan nahi du.\nBILBO. “BILBAO NOW” Eduardo Revilla bilbotarrak eta Galder Sergurolak, Abadiñokoak, asmatu dute. Bi lagun hauek beraien ezagutza batu dute elkarrekin aplikazio hau garatzeko.\nGainera, Bilboko Udalak akzesit bat eman du -2.000 eurokoa- “Knowlii” aplikazioarentzat. Aplikazio honek bertoko pertsona adituak eta aisiako eta kulturako beharrizan zehatzak dituzten turistak konektatzen ditu denbora errealean. Horren bidez, bertokoaren ezagueraren bidez, turistari zer-nolako alternatibak dauden adierazten zaio.\n“Knowlii” aplikazioaren egile-taldearen arduraduna Rubén López bilbotarra da. Aurkezpenean eta sari banaketan Cristian Carreira taldekidea ere izan da.\nAplikazio biak abian eta erabilgarri daude jada Android-erako zein IOSerako. Bilboko Udalak datu eta informazio baliagarria jasotzeko erabiliko ditu “BILBAO NOW”, eta “Knowlii” aplikazioak, Bilbora iristen den turistak nolakoak diren eta zer-nolako turismo-premiak dituzten jakin ahal izateko, hartara turismoaren sektorea bultzatu ahal izango da.\nHoriek horrela, epaimahaiak saritutako aplikazioen erabilgarritasuna eta originaltasuna baloratu ditu, kontuan hartuta baita datu irekiak ere sortzen dituztela, eta datu horiek balio erantsia duen informazio bihurtzen dira. Bilboko Udalak, bestalde, oso positibotzat jo du lehiaketara 15 ekimen berri aurkeztu izana.\nLehiaketako epaimahaia, berriz, lehiaketarekin lotutako zenbait elkartetako ordezkariek osatu dute: Gotzone Sagardui Alkatetza, Garapen Ekonomiko eta Gobernu Onaren zinegotzi ordezkari eta koordinatzailea;Iñigo Robredo Cimubisako Smart Datako zuzendaria;Mercedes Rodríguez Larrauri Bilbao Turismoko zuzendaria;Alex Rayón Deustuko Unibertsitateko dekanordea eta Master Big Datako zuzendaria;Ricard Espelt Go App-eko koordinatzailea, Antoni Gutíerrez-Rubí apps4citizens-en bultzatzailearen ordez eta Esperanza Ibáñez Googleko Politiken eta Gai Publikoen senior managerra.\nCIMUBISARIA ETA GO APP BILBAO\nHonako lehiaketa honek CimubiSariaren bigarren fasea osatu du;lehenengoa, hain zuzen ere, “Go App Bilbao” izan zen, Bilboko Udalak, Cimubisaren eta Google España-ren bidez, eta apps4citizens eta Bilbao Turismoren laguntzarekin, bultzatua. Helburua da Bilbora datozen bisitariei ematen zaien zerbitzua hobetzea eta sendotzea eta, aldi berean, ekonomiaren garapena, lana sortzea eta IKT-ak turismoaren sektorean aplikatzea bultzatu nahi da.\nIdeograma aholkularitzak bultzatutako apps4citizens teknologiaren plataforma zibikoaren helburua herritarren konpromiso soziala eta politikoa areagotzea da, aplikazio mugikorrak erabilita, baita ekintzaile teknologikoei laguntzea ere.\n2015eko abenduan, apps4citizens plataformak Europa mailako saria jaso zuen, “My e-Participation Story” ekimenaren bidez herritarren partaidetza sustatzeko Espainiako ekimenik onena izateagatik. 2015ean, Komunikazio Politikorako Elkarteak (ACOP) urteko 10 web orririk onenen artean kokatu zuen.\nCIMUBISA Udal enpresa 1981ean sortu zen eta bertan diharduten 70 pertsonek Udaleko eta udal erakunde publikoetako informazioaren eta komunikazioen teknologiei lotutako zerbitzuak (IKT) gestionatzen dituzte.\nLehiaketa honekin prestakuntza duten gazteen talentua bultzatu eta aktibatu nahi da, horiek baitira uriaren erronkak errazago konpontzeko tresna egokiak.


Asteartea, 2020ko ekainak 2 - 15:36\nEuskaraz kontsumitzeko ordua\nOskar Elizburu | 2013-06-17 | 16:48:51\nLan mundua euskalduntzeko konferentzia burutu berri dugu, Arrasaten, Euskararen Gizarte Erakundeen Kontseiluak gidatuta. Bertako partaide diren aholkularien lan-taldeak egindako lan eskergari esker, lan munduan euskarak daukan egoera eta hobetzeko egin beharreko pausoak ezagutzeko aukera izan dugu. Arlo sozioekonomikoan euskarak izan behar duen garrantzia aitortzea izan da, nola ez, lehenbiziko ondorioa; hau da, gure hizkuntza normalizatzeko ezinbesteko sektorea dela. Partaidetza handia eta zabala izan da, eta erakundeek, eragileek eta euskalgintzak, denek aitortu dute sektoreak duen estrategikotasuna. Ezin dugu ahaztu, jakina, gure eguneroko denboraren heren bat lanean ematen dugula.\nProzesu eta Konferentzia honetatik jaio den Adierazpenean ezinbesteko diren 4 zutabe aipatu dira, eta zutabe bakoitzak egin beharreko lana, jakina. Argi geratu da enpresek, langileek, bezeroek eta administrazioek, guztiek elkarlanean eta norabide berean, planak eta ekimenak martxan jartzea ezinbestekoa eta premiazkoa dela. Zutabe guztien inguruan jarduteak, baina, luze emango luke hemen, eta gainera, badakit beste batzuek luze eta egokiago idazteko asmoa izango dutena; hortaz, bezero edo kontsumitzaileon eginbeharrekoez jardungo dut gaurko honetan.\nEKA kontsumitzaileen elkarteko ordezkariak emandako hitzaldian, harritu egin ninduen ondorengo datu honek: euskaldunok gehiengoa garen herrietan, zein erdaldunak gehiengo direnetan, guztietan, euskaraz kontsumitzeko dugun eskubidea urratzeagatik jasotzen diren salaketak 0 dira. Harritzekoa! Eta zein da, bada, hori horrela izateko arrazoia?\nDirudienez, gure hizkuntzarekiko erasoak eta gabeziak, legez betebeharrekoarekiko urraketak, hizkuntzaren aurkako eraso gisa ikusten ditugu euskaldunok, eta ez kontsumitzaile gisa ditugun eskubideen urraketa gisa. Hori dela eta, Behatokira edo Elebidera igortzen dira salaketak, ez ordea kontsumitzaileen defentsarako bulegoetara. Honekin guztiarekin, argi ikusten da Euskara beti aparteko arlo gisa hartzeko joera dugula; eta horrekin, zoritxarrez, behar duen zehar-lerroko izaera ez diogu aitortzen. Badirudi Euskalgintzaren betebeharra dela hori, eta ez guztiona.\nKontsumitzaile gisa ematen dugu egun osoa, ia egiten dugun guztia dago kontsumoaren barruan: erosi, telebista ikusi, etxean egotean argi-indarra eta ura erabili, aisialdiko ekintzak antolatu, bidaiatu, kalean lagunekin txikiteoan ibili... Beti ari gara kontsumitzen! Hortaz, kontsumitzaile gisa euskararen normalizaziorako zer egin dezakegun eta zer egin beharko genukeen jakitea eta barneratzea garrantzitsua da, benetan!\nBezeroek mugitzen dute ekonomia eta gizartea, eta hori horrela izanik, botere handia dugu gure eskuetan, denok baikara bezero. Kontsumitzaile gisa hainbat aldarrikapen izan dezakegu: mundu justuago bat bultzatzea, ekologia, jokabide okerren aurka egitea, euskaraz artatua izateko eskubidea... Botere hori erabiltzeko, baina, kontzientzia behar dugu, eta horrekin batera erantzukizuna.\nEta erantzukizun hori lantzeko, elikatzeko eta hezteko beharra dugula argi dago. Lehen aipatu dudan Adierazpenean hainbat pista ematen zaizkigu, eta horiek aipatzea ezinbestekoa da, jakina:\nEnpresei/merkataritzari beren zerbitzuak euskaraz emateko eskatu behar diegu.\nEskaera hori egiteko bideak jorratu eta zabaldu behar ditugu.\nEnpresek/sal-tokiek ematen dituzten erantzun egokiak saritu eta desegokiak agerian utzi behar genituzke.\nBetetzen dutenak saritu erosketa aukera haien alde eginez.\nBetetzen ez dutenak salatu kontsumitzaileen elkarteen, Behatokiaren, zein bestelakoen bidez.\nEuskaraz kontsumitu nahi dugun herritarron sareak eraiki behar ditugu.\nGizarte osoaren eginbeharra dugu hau eta bide horretan enpresetako kudeatzeaileak, langileak eta administrazioak ere bidelagun izan beharko genituzke. Ibilbidea marratu dugu; ea bidaide zaituztegun guztiok!


Eragileak | ARGIA\n35 urtez zerealak ekarri eta bertan pentsu naturalak ekoiztea izan da Arbel Kooperatibaren jarduera nagusia. Hasieran herriko baserritarren beharrei... [+]\nMarinel-herri izateagatik da ezagun Lekeitio (Bizkaia) gurean: portua, arrantzaleak, hondartzak, turistak... Bestalde, lurrarekiko loturaz ere aberastasun handiko herria dela azaldu digu Lekitto Bedarra taldeko kide den Julian Arratek: “Lekeition ortugintzarako kultura handia egon da betidanik, eta hori elikatzeko eta sustatzeko ideiarekin batu ginen gu”. Duela lau urte taldea sortzeko asanblada deitu zutenean 50 pertsona baino gehiagok erantzun zioten deialdiari. Interesa bazegoela... [+]\n2016-06-12 | Garazi Zabaleta\nNekez pentsatu izan zuen Víctor García Torres errotariak duela 30 urte seme eta alabei egiten zizkien papiletatik egun proiektu sendo den ekimena aterako zenik: Triticatum. Antzinako gari barietateen berreskurapena ardatz hartuta, apirilaren 21ean Zarauzko (Gipuzkoa) Lakari kooperatiban izan zen Gironako errotaria hitzaldia ematen, Hazizaleak elkarteak antolatuta. “Errota txiki bat utzi ziguten etxean, eta gari, arto edo garagarrarekin papilak egiten genituen. Lagunak hasi... [+]\n2016-06-05 | Garazi Zabaleta\nUztaldi nekazarien kooperatiba\nNekazari gazteak gizarte eragileekin bat eginik\n“Egungo gazteek ez dute etorkizunik lehen sektorean”. Makina bat aldiz entzun ditugu antzeko esaldiak (eta, agian sinistu ere bai) azken urteetan. Baserriak, nekazaritza txikia, landa eremua... etengabeko galeran joatea nahi duten horiek, lurretik bizitzea ezinezko dela sartu diete gazteei buruan: “Hobe duzu fabrikan aldi baterako lana bilatu...”.\nBadira, ordea, nahitaezko eredu horri aurka egin eta lurretik (eta beste era batean) bizitzea posible dela erakutsi duten... [+]\n2016-05-15 | Garazi Zabaleta\nAzoka, herriko altxorren plaza\nMungia eta Busturia aldeko jende askoren agendetan gordeta dago hilabeteko lehen igandea: “Hileko lehen domekako azoka Arrietan” idatzita egonen da orrialde horretan, segur aski. Izan ere, 2013ko abuztutik hilero-hilero, hutsik egin gabe elkartzen dira herriko plazan hango ekoizleak eta inguruetako bizilagunak. Tokiko kontsumoa, ekonomia lokala eta bertako baserritarren jarduna bultzatzeko helburuarekin sortu zuten Lekukoartu Elkartea Arrietako (Bizkaia) baserritar eta artisauek... [+]


Kutxak ez luke banku fundazio bihurtu behar izango Kutxabanken duen partizipazioa murriztuz gero. Proposamena (pdf) txosten juridiko batean oinarritu du Gipuzkoako Aldundiak eta Kutxaren batzar orokorrean aurkeztuko du, onartuko den “esperantzaz”. Donostiako Miramar Jauregian Gipuzkoako Aldundiko ordezkari ugari, EH Bilduko karguak eta Kutxaren batzar orokorreko kideak izan dira foru erakundeak Kutxaren etorkizunaz mahairatu duen proposamena entzuteko. Xehetasun guztiak azaldu dituzte...\nAbuztuaren 30arekin munduko hainbat txokotan Desagertuen Nazioarteko Eguna gogoratuko den honetan, Nazio Batuen errelatoreak, Pablo de Greiffek, txosten oso gogorra (pdf) argitaratu du Espainiako Gobernuaren kontra, gerra zibileko eta frankismoko krimenak ikertu nahiz erreparatzeko ezer gutxi egiten duelako. De Greiff Espainiako Estatuko eta erkidegoetako ordezkari ugarirekin bildu zen joan den martxoan: ministroak, idazkariak, botere judizialeko goi karguak, zuzendariak… Esaterako,...\n6 / 8«Aurrekoa5678Hurrengoa»


Inguruko tokiren batera edo beste herrialde batera emigratu behar izan duten ezagunen lekukotasuna jasotzea proposatzen da. Horretarako, egin nahi dizkiegun galderak jasoko dituen elkarrizketa- gidoia prestatu eta gero, elkarrizketa egingo diegu hautatutako pertsonei. Jarraiki, elkarrizketak transkribatu eta gela edo lokala girotzeko erabiliko ditugu pertsona bakoitzaren gertaera gakoak gainerakoei azalduz. Beste aukera bat, egindako elkarrizketak bideoz grabatu eta taldean ikustea izango litzateke.\nAurkezpenaren ondoren, galdera hauen inguruko hausnarketa egingo dugu: bizitza-testigantza hauetatik zerk eragiten du inpakturik handiena? Zer kondiziok edo egoerak bultzatzen ditu pertsonak migratzera? Zer asmo eta nahi dituzte? Zer sentitu dute toki ezberdin batera heltzean? Zer zailtasun izan dituzte? Zer iradokitzen digu horrek guztiak? Testigantzetan patroi edo elementu komunak daude?\nAzkenik, ondorioak beste panel batean aurkez ditzakegu gela edo lokala girotzeko edo iritzi-artikulu gisa idatz ditzakegu tokiko aldizkari batera bidaltzeko. Halaber, elkarrizketatutako pertsona bat edo gehiago gonbida ditzakegu eta haiekin eztabaida egin dezakegu.\n“Pertsona errefuxiatuen begitarte eta oinatzak” ikus-entzunezkoaren gida didaktikoa.\n50na minutuko 2 saio elkarrizketaz gain.\nPapelografoa, errotuladoreak, zelo-papera eta elkarrizketarako beharrezkoak diren errekurtsoak.


Kultura kontu ugari gaur arratsaldeko batzarrean - Arrasate - Goiena.eus\nKultura kontu ugari gaur arratsaldeko batzarrean\nUbane Madera 2009-05-11 13:00\nGaur (astelehena) arratsaldean udal agintariek egingo duten batzarrean, bestelakoen artean, jai kontuak landuko dituzte. Adibidez, hilaren bukaeran egingo duten Antzinako Arrasate izeneko azokaren gainekoak landuko dituzte, eta apurtxo bat urrutirago begiratu eta San Juan kontuak ere mahai gainean izango dituzte, entzierroak eta zezen ikuskizun tradizionalak antolatzeko aukera aztertu beharko dute-eta.\nHorrekin batera, eta kultura kontuekin segituz, liburu bat argitaratzeko Udalak jaso duen laguntza eskaera aztertu beharko dute. Hain justu, Jose Maria Velez de Mendizabal idazleak eskatu du laguntza, 1949 izenburua duen liburua argitaratzeko.\nEta kultura gai gehiago ere badituzte gaur mahai gainean udal agintariek; batetik, euskalkiez arduratzen den Badihardugu elkarteak Arrasateko Ahotsak izeneko proiektua abiarazteko eskaintza egin dio Udalari; AED elkarteak, berriz, Denok Elkarrekin izeneko ekitaldirako dirulaguntza eskatu dio eta Udalak aztertu beharko du, baita ere, Izaskun Murgia izeneko elkarte lirikoarekin kontratua sinatzeko aukera.\nIkusten denez, beraz, gaur kultura kutsua izango dute nagusi gobernuaren bileran. Datozen egunotan kontatu dizkizuegu zeintzuk izan diren udal agintariek hartu dituzten erabakirik esanguratsuenak.


Dublin eta Monaghango atentatuak - Wikipedia, entziklopedia askea.\nDublin eta Monaghango atentatuak\nDublin eta Monaghango atentatuak (ingelesez Dublin and Monaghan bombings, eta irlanderaz Buamálacha Bhaile Átha Cliath agus Mhuineacháin) 1974ko maiatzaren 17an Irlandako Errepublikako Dublin eta Monaghan hirietan jazotako atentatu multzoa izan ziren. Horien ondorioz, denera 30 lagun hil eta ia 300 zauritu izan ziren, honek Ipar Irlandako gatazka osoko egunik odoltsuena bilakatu zuen.\n1993an Ulsterko Boluntarioen Indarra (UVF) erakunde loialista paramilitarrak bere burua atentatu horien egile gisa aldarrikatu zuen. Atentatu hauetan guztira 4 auto-lehergailu erabili izan ziren.\nSarraskia eta leherketen aurretik ez zen inongo abisu edo oharpenik egon. Dublinen hiru leku ezberdinetan eta ordurik jendetsuenean lehergailu banak leher egin zuten (26 pertsona hilez, horietako bat emakume haurduna), handik ordu erdira Monaghan hirian beste lehergailu batek eztanda egin zuen (7 pertsona hilez). Biktimetako gehienak emakume gazteak izan ziren, halere hildakoen adinak 5 hilabetetatik 80 urtetara zihoazen.\nFormalki ez da inoiz atxilotu izan atentatu horien egile edo arduraduna.\n1974ko maiatzaren 7an, ostirala, arratsaldeko 17:30ak aldera Dublingo erdialdeko hiru lekutan hiru lehergailuk ia jarraian eztanda egin zuten:\nLehenbizikoak 17:28etan Parnell Street kalean eztanda egin zuen, hiriko etorbide nagusia den O'Connell Street kaletik hurbil. Lehergailua zeraman autoa goiz hartan bertan Belfast hirian lapurtu, muga iragan eta Dublinera ekarritakoa zen. Eztanda honetan hamar pertsona hil ziren, hiltakoen artean hiru haurtxo eta haien gurasoak, eta Lehen Mundu Gerrako beteranoa izandako adindun bat zeuden. Zauritu ugari egon ziren, horien artean gasolindegi batean lan egiten zuen nerabea.\nBigarrengo eztanda 17:30etan Parnell Street kalean jazo zen. Leherketa honek 12 lagun hil ziren, hurrengo egunetan zauritutako beste bi ere hil zirelarik. Hamalau hildakoetatik hamahiru emakumeak ziren, haietako bat emakume haurduna.\nHirugarren leherketa 17:32an Trinity College unibertsitatearenn hesitik hurbil dagoen South Leinster Street kalean jazo zen. Eztanda honetan bi emakume hil ziren.\nMonaghan[aldatu | aldatu iturburu kodea]\nLarogeitahamar minutu geroago, 18:58 aldera, Ipar Irlandako mugatik hurbil dagoen Monaghan hirian beste auto-lehergailu batek eztanda egin zuen. Atentatu honetan ordu batzuk aurretik Portadown hirian lapurtutako auto bat erabili zen, gainera Dublineko atentatuen antzera, ez zen aurre abisurik egon. Bost lagun hil ziren, eta handik aste batzutara zauritutako beste bi ere zendu ziren.\nOrriaren azken aldaketa: 11 otsaila 2016, 14:33.


Game Udako Denda Online. Play for free\nGame Udako Denda\nPlay jokoa Udako Denda Online:\nGame Description Udako Denda\nOh, neska horiek, eta, beraz fickle dira! besterik koktel laranja bezala, marrubi dagoeneko! . Play jokoa Udako Denda konektatuta.\nTekniko jokoa Udako Denda ezaugarri\nGame Udako Denda gehitu: 07.11.2011\nJokoa jokatzen: 5017 aldiz\nBezalako jokoa Udako Denda Jokoak\nDeskarga jokoa Udako Denda\nEmbed Joko Udako Denda zure web orrian:\nJokoaren txertatu Udako Denda zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Udako Denda , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Udako Denda -rekin, baita ere, jokoa jokatu zen:


Hasi da dagoeneko Aditu Ikastaroa\nAste honetan hasi da Aditu Ikastaroa eta gaur bertan harrera instituzionala egin diete ikasleei Aretxabaletako alkateak –Unai Elkoro-, HUHEZIko dekanoak –Begoña Pedrosa- eta Garabideko lehendakariak –Andoni Barreña. Bere aldetik, etorritako 12 hizkuntza gutxiagotutako 21 aktibista indigenen ordezkariak –Suna Altun kurduak- eskerrak eman ditu eman zaien aukeragatik eta kurtsoarekin bete nahi dituzten espektatibak azaldu ditu.\nAstelehenetik, beraz, egitasmoa martxan da Mondragon Unibertsitateko HUHEZI fakultatean eta abenduaren 14ra arte iraungo duen ikastaroan euren herrietan hizkuntzaren aldeko aktibista direnek 500 ordu baino gehiagoko formazioa jasoko dute hizkuntza biziberritzeko estrategietan. Garapenerako Lankidetzaren Euskal Agentzia eta Beasaingo Udala dira formazio honen babesleak eta, nagusiki, hiru ardatz ditu:\nKlase teorikoak: moduloka banatzen dugu ikastaroa (hezkuntza, komunikabideak, aktibazio soziala…) eta euskalgintzako eragileak aritzen dira irakasle lanetan. Horrela, euskararen biziberritze prozesua didaktifikatzen dugu.\nBisita didaktikoak: modulo bakoitzeko esperientzia praktikoak bertatik-bertara ezagutzeko euskalgintzako eragile, zein erakundeetara egingo ditugu bisitak, guztira 20.\nHerriz-herrikako bira: interesa duten pertsonekin esperientzia eta bizipen trukerako tarteak ireki nahi ditugu eta horretarako 21 sentsibilizazio ekintza (mahai inguruak, solasaldiak, proiekzioak, erakusketak…) antolatu ditugu Euskal Herriko herri eta hirietan. Bereziki nabarmentzekoa da urriaren 19an Bilbao Berrikuntza Faktorian komunitate desberdinetako ekintzaileekin eginen dugun jardunaldia: "AHALDUNTZEN: HIZKUNTZA ETA GENEROA".\nIkastaroa amaitu aurretik parte hartzaile guztiek proiektu bat idatzi eta aurkeztu beharko dute hemen ikasitakoa euren komunitateetan nola aplikatuko duten biltzeko. Denak dira hizkuntzaren aldeko elkarte edo erakunde bateko kide eta, hain zuzen ere, erakunde horien konpromisoa dute aktibistek ikastaroan garatuko duten proiektuaren inplementaziorako. Horrela, bi urtera luzatuko da Aditu Ikastaroa, 2018an formazioa norbanakoek jasoko dute eta, aldiz, 2019an komunitatera zabalduko da eragina, proiektua orduan eramango baita aurrera eta Garabidek horretarako beharrezkoak diren tutoretza eta jarraipenerako baliabideak eskainiko ditu.\nIkastaroari buruzko xehetasunak aipatu aurretik gogora ekarri nahi dugu bi astetik behin bideokronika eta kronika idatzia eskainiko dizuegula webgunean, beraz urriaren 4an hurrengoa, eta egunerokoan blogean, zein sare sozialetan -Twitter eta Facebook- ematen ari(tuko) garela bizitakoaren berri.\nHerriz-herrikako bira: AGENDA (iraila-urria)\nIrailak 26, asteazkena, Le Royal: Biarritz Amerique Latine zinema jaialdian “Mai da bai” dokumentalaren proiekzioaren ondotik maputxe herriko ordezkariarekin solasaldi irekia Mintzalasai ekimenaren baitan.\nUrriak 10, asteazkena, 9:00, Deustuko unibertsitatea: Mahai-ingurua Aditu Ikastaroko bi partaiderekin.\nUrriak 19, ostirala, 17:00, MU Bilbao Berrikuntza Faktoria, Jardunaldia: "AHALDUNTZEN: HIZKUNTZA ETA GENEROA"\nUrriak 16, asteartea, 19:00, bideo gela: “arNASA txiKITXUAK” dokumentalaren proiekzioaren ondoren Kolonbiako nasa eta Ekuadorreko kitxua hizkuntzetako ordezkariekin solasaldi irekia.\nUrriak 15, astelehena, 12:00, Euskal Herriko Unibertsitatea: Mahai-ingurua Aditu Ikastaroko bi partaiderekin\nUrriak 6, Boluntario eguna: Hizkuntza lankidetza ezagutzera emateko standa jarriko dugu eta Aditu Ikastaroko partaideak bertan egongo dira.\nUrriak 15, astelehena, 15:30, Kurtzebarri: Mahai-inguru irekia Aditu Ikastaroko bi partaiderekin\nUrriak 20, Kultur Etxea: Argazki erakusketa Mundualdia jaialdiaren baitan\nUrriak 24, asteazkena, 19:00, Mikelazulo: Mahai-ingurua Aditu Ikastaroko Guatemalako hiru partaiderekin.\nUrriak 20, larunbata, Miramar Jauregia: “Zubideiak 2-Bizi euskara zure erara” Topagunearekin\nUrriak 25, osteguna, Easo Politeknikoa ikastetxea: Mahai-ingurua Aditu Ikastaroko bi partaiderekin\nUrriak 25, osteguna, 19:00, Udaletxeko pleno aretoa: “Mai da bai” dokumentalaren proiekzioaren ondotik maputxe herriko ordezkariarekin solasaldi irekia.\nUrriak 17, asteazkena, 18:30, Gaztetxea: “Mai da bai” dokumentalaren proiekzioaren ondotik maputxe herriko ordezkariarekin solasaldi irekia.\nUrriak 20, larunbata, 9:30-14:00, Iortia kultur gunea:“Txikiak Handitzen: hizkuntza gutxituetako hedabideak munduan” topaketan Garabideren ordezkari gisa Yazmin Novelo yukatango maia hiztunak parte hartuko du.\nMiguel A.Oxlaj (Kaqchikela) Universidad Maya Kaqchikel\nLevi Carmelina (Kaqchikela) Ruk'u'x eskola sarea\nIris Esmeralda Ac (Ketxia ) Federación Guatemalteca de Escuelas Radiofónicas\nM.Salomé Huinac (Kitxea) Escuela Normal Bilingüe Intercultural\nLizbeth Sánchez (Nahuatla), Tosepan\nMicaela Garrido Bonilla (Nahuatla ), Tosepan\nDaniela Cano (Yucatango maia) Radio Yúuyum\nMarcos Pech (Yucatango maia) Radio Yúuyum\nHuber Castro (Nasa) Çxha Çxha\nCsristina Escue Yosando (Nasa) Cecidic\nViviana González (Nasa)\nCarmen Chuquin (Kitxua) Sisariy-Kichwashun\nSisa Tarini Anrango (Kitxua) Sisariy-Tinkunakuy\nNancy Jimena Flores (Kitxua) Sisariy-AJKI\nFelix Taruire Carpio (Guarania) Fundación Yeporaka\nFrancisca Sanchez Romero (Guarania) Instituto de Lengua y Cultura Guarani\nJose Benedito Ferreiras (Kashinawa) Federaçao do Povo Huni Kui do Acre\nSergio Andres Marinao Nahualpan (Maputxea) Mapuzuguletuaiñ\nAna Rosa Llaupi (Maputxea ) Parlamento Mapuche Koz Koz (Panguipulli)\nSuna Altun (Kurdua) Instituto Lengua Kurda\nAfrika iparraldeko amazigha\nMilouda El Hankari (Amazigha – Afrika iparraldea) Activista cultural rifeña\nIkastaroaren egitura akademikoa\n1 Modulua Hizkuntza ekologia\n2 Modulua Soziolinguistika\n3 Modulua Hizkuntza eta generoa\n4 Modulua Corpus\n5 Modulua Hizkuntza transmisioa eta aisialdia\n6 Modulua Hezkuntza\n7 Modulua Hedabideak\n8 Modulua Kulturgintza\n9 Modulua Gizarte Aktibazioa\n10 Modulua Helduen irakaskuntza eta alfabetizazioa\n11 Modulua Lan Mundua\n12 Modulua Eragileen Mapa\n13 Modulua Hizkuntza Plangintza\n14 Modulua Estrategien Sintesia\n15 Modulua TELP tailerra\n16 Modulua Kudeaketa\n17 Modulua IKT\nProceso de Revitalización del Catalan: Similitudes y Diferencias\nESPEZIALIZAZIOAK (bat aukeratuko dute):\n18a Modulua Hezkuntza\n18b Modulua Helduen irakaskuntza eta alfabetizazioa\n18c Modulua Diagnosia, Planifikazioa eta Sentsibilizazioa\nIKASTARO BUKAERAKO PROIEKTUA:\n19 Modulua Proiektuaren aspektu formalen aurkezpena\n20 Modulua Proiektua landu (idatzi, tutoretzak egin eta aurkeztu)


Job Musician. Latest Job Vacancies. Job.Naij\nJobs Musician. Job in Nigeria.Found 0 vacancies There is no information at your requestTry to use another keyword\nThe ideal cashier needs to engage in meaningful interactions with customers for resolving inquiries, receiving payments by cash, cr... Lagos • Today Urgently needed\nAs a graduate trainee you will work directly with your team le... Lagos • Today Urgently needed\nLegal Adviser from ₦200 000 to ₦250 000 ALGO CONCEPT Job Description:\nAdvise and represent individuals, businesses, and government agencies on legal issues and disputes.\nRepresent one of the parties in criminal or civil trials by presenting evidence and arguing in support of their client.\nResponsibilit... Lagos • 19 July Urgently needed\nB.Sc/HND in any discipline, with at... Lagos • 19 July Urgently needed\nMinimum Qualification, O.N.D in any... Lagos • 19 July Urgently needed\nAssis... Lagos • 19 July Popular Professions Executives & Chiefs 319 Internship 263 Engineer 205 Engineering 204 Graduate 191 Graduate Trainee 187 Administration & Office Support 184 Education, Teaching, Training 182 More Jobs→


El Salvador Maristas Bilbao: Lehen Hezkuntzako 2. zikloko ikasleak Kortezunbin\n2012/2013 ikasturtea bukatzear dago eta uda ailegatu baino lehen LH 2. zikloko ikasleak eta beraien maisu-maistrak Kortezubira joan dira. Han, Oma Basoa ikusteko ibilbidea egin zuten. Gero jolasten eman zuten eguna. Ezin hobeto egon ziren eta asko disfrutatu zuten!\nEl curso 2012/2013 está casi terminado y antes de que llegue el verano los alumnos de 2º ciclo de EP y sus maestros y maestras han ido a Kortezubi. Allí, realizaron el recorrido para poder ver el Bosque de Oma. Después jugaron en las campas próximas. ¡Pasaron un buen día y disfrutaron mucho!\nPublicado por Óscar Rodríguez en 20:51


Zomorroa gainetik ezin kendu | Gizartea | Berria\nIdoia Mujika eta Begoña Etxeberria, Euskal Herriko COVID Iraunkorra elkarteko kideak, pasa den astean, Errenterian. / Ikerne Zarate - Gipuzkoako Hitza Tamaina handiagoan ikusi\nIkerne Zarate - Gipuzkoako Hitza -\n2021eko ekainak 14 11:37\nCOVID-19arekin kutsatu ziren Begoña Etxeberria eta Idoia Mujika errenteriarrak, joan den azaroan. Pneumonia bilaterala diagnostikatu zioten Etxeberriari, eta Mujikari, hasieran gaixotasuna arin pasatu bazuen ere, buruko min handia azaldu zitzaion ondoren. Birusa eta hark eragindako ondorioetako batzuk haien gorputz barruan gelditu dira, azaroaz geroztik COVID-19arekin bizi dira, eta gaitzak hankaz gora jarri die bizimodua. “Abandonua” sentitzen dute, osasun erakundeen aldetik batez ere, eta bizi dutena salatu, egoera berean dauden pertsonak identifikatu, eta lagungarri eta aringarri izan dakizkiekeen neurriak eskatzeko, Euskal Herriko COVID Iraunkorra plataformara bildu dira.\nKoronabirusa diagnostikatu eta hamabi astera sintomekin jarraitzen dutenak dira COVID iraunkorra daukatenak, eta berrehun sintoma zerrendatu dituzte. “Bakoitzak izan ditzake 30 sintoma lasai asko, eta gorabeherak izaten dira, joan-etorrian ibiltzen dira sintomak”, azaldu du Etxeberriak. Horietako batzuk komunak dira: nekea, kasurako. “Denok dugu, eta ezgaitu egiten gaitu”. Takikardiena da koronabirusak Etxeberriari utzi dion ondoriorik okerrena: “Berehala hasten naiz takikardiekin; bihotza ondo dago, eta ez dakite zergatik gertatzen zaidan. Nerbio sistema zentralarekin lotuta egon daitekeela uste du aztertu nauen azken kardiologoak”. Horrekin batera, esaldiak osatzeko eta hainbat hitz oroitzeko zailtasunak dituela esan du errenteriarrak.\nIrizpideak bateratu nahian\nMujikak adierazi du buruko minak belarriari ere eragin diola bere kasuan. “Eta nekea etengabea da; ezin ditut lau eskailera baino gehiago igo jarraian, eta zutik ere ezin naiz egon ordubetetik gora”. Neurologikoak, arnas aparatuarenak, endokrinoak, dermatologikoak, digestiboak…, izan daitezke sintomak. “Probak eginda, dena ondo dagoela ikusten dute, baina sintomak hor daude”. Eta horiei “askotariko sintoma txikiak” gehitu behar zaizkiela gogoratu du Mujikak. Horren aurrean mediku bakoitzak “ezberdin” jokatzen duela salatu du Etxeberriak.\nGaixoek arreta bateratua jaso dezaten, eta mediku guztiak irizpide berberetan oinarritu daitezen, maiatz hasieran Long COVID gida plazaratu zuten Espainiako Estatuko 48 elkargo zientifikok, lehen arretako hainbat sendagilek, eta tokian tokiko Long COVID plataformek, elkarlanean. Osasun etxe guztietara helarazi dute gida, sendagile guztiek berdin joka dezaten COVID iraunkorreko pazienteekin. “Hori da gure eskaera garrantzitsuena, COVID unitateak sortzearekin batera”.\nEgoera berean zenbat jende egon daitekeen jakitea ezinezkoa dela diote biek. Espainiako Estatuan, 500.000 lagun izan daitezke: “Baina ez dakigu, adibidez, Errenterian zenbat dauden. Horregatik, udalari eskatu diogu COVID Iraunkorra ikusarazten laguntzeko”. Joan den hilabetean bildu ziren Aizpea Otaegi alkatearekin, elkartearen berri eman eta laguntza eskatzeko. Eskaera zehatzak egin ditu plataformak: COVID unitatea sortzea, kasuak ikertzea, eta gaixotasuna dutenen lan egoera zehaztea: “Elkartean badugu koronabirusaren lehen olatuko jendea ere, hamabost hilabete daramatzate gaixoaldian. Gizarte Segurantzatik deitzen diete urtebete pasatzen denean, eta jendea lanera itzularazten ari dira, sintomekin. COVID ondoko sindromeaz hitz egiten dute sendagileek, baina gaixo agirian ez dute hori jartzen”, azaldu du Mujikak. Beldur dira fibromialgia, neke kronikoaren sindromea edo sentsibilitate kimikoaren sindromea bezala, COVID ondoko sindromea ere zaku berean sartuko ote duten: “Hori saihestu behar dugu; jende asko izango gara, gehienak gazteak, lanerako adinean gaudenak, eta emakumeak”. Hain zuzen ere, emakumeak dira Long COVID diagnostikoarekin bat egin duten gehienak.\nGaitzaren gaineko ezjakintasunari, beraz, lan egoerari buruzko kezka gehitu diote biek, eta irtenbideak eskatu dituzte. Sintomekin identifikatuta sentitzen diren herritarrei ere egin diete eskaera Mujikak eta Etxeberriak: “Jar daitezela harremanetan elkartearekin. Zenbat eta gehiago izan, orduan eta indar handiagoa izango dugu ikertzeko”. Posta bat jarri dute herritarren eskura: covidpersistente.euskalherria@gmail.com.\nProzesua “gogorra” izaten ari dela esan du Etxeberriak. “Ni orain hasi naiz buelta ematen. Baina ezin diozula buelta eman ikustean, kezka eta neke handia sentitzen da. Pandemiaren pandemia izango da hau, COVID-19ak utziko duen ondorioetako bat”. Gogorra izaten ari da Mujikarentzat ere: “Etxean egoten ez dakiten horietakoa naiz; ibiltzera joaten nintzen lantokitik irtetean. Orain ezin dut halakorik pentsatu ere egin, ia bost hilabete daramatzat oinez ibili gabe”. Zorabioak izan ditu, bertigoak… “Hilabete da ibiltzen hasi naizela; hamar minutu, ordu laurden bat, ordu erdi bat… Amorrua sentitzen dut, eta kudeatu egin behar da hori”.


Albisteak - Azken urteetan, Txinako etxeko arropen industriaren hazkundea moteldu egin da eta marka tradizionalak zahartu egin dira ...\nAzken urteotan, Txinako etxeko arropen industriaren hazkundea moteldu egin da eta marka tradizionalak zahartu egin dira, eta sortzen ari diren markak, batez ere, hazkunde hasierako fasean daude. Aldi berean, I + Gn, diseinuan, salmenta kanaletan eta marken funtzionamenduan esperientzia handiagoa duten nazioarteko marka askok Txinako merkatura hedatzen ari dira. Lehen mailako hiriez gain, bigarren eta hirugarren mailako hirietan ere hondoratzen ari dira, lehia bizia abiarazi dute etxeko arropa markekin eta jantzien enpresak egoerari erantzutera aldatzera behartzen dituzte.\nindustriaren lau puntu aipagarriak laburbildu ditugu hurrenez hurren:\nLehenik eta behin, neurrira egindako arropak Txinako merkatuan sartzea nahiko baxua da\nTxinan jantziak fabrikatzeko enpresen negozio modua batez ere jantzien ekoizpen eta salmentetan eta jantzien pertsonalizazioan banatzen da. Jantzien fabrikatzaile gehienek batez ere modelo estandarren jantziak ekoizten dituzte kantitate handietan. Neurrira egindako arropak, bestalde, kontsumitzaile zehatzen egoeraren arabera egokitu behar dira. Banaka eta salmentetan oinarrituta ekoizten da. Ez dago inbentario arriskurik, baina eragiketa eskala txikia da.\nBigarrenik, etxeko jantziak pertsonalizatzeko hiru enpresa mota daude\nGaur egun, etxeko jantziak pertsonalizatzeko enpresak bi kategoriatan banatzen dira batez ere: lehenik, jantzi estudio edo diseinatzaile markak daude. Jantzien pertsonalizazio mota honek produkzio ziklo luzea du, unitateko prezio altua, nahiko goi-mailako bezero-taldea eta talde txikien sorta. Arropa marka batzuk jarraituz, arropa pertsonalizatutako lerroa garatzeko, batez ere talde txikiko taldeentzako bezeroentzako, zerbitzu pertsonalizatuen konplexutasun nahiko baxua, hala nola eskola uniformeak.\nHirugarrena, Txinako arropa masiboko pertsonalizazio eremuaren garapen egoera\nkontsumo mailak eta garapen denbora laburrak eraginda, arropa pertsonalizatzeko kontzeptuaren onarpena pixkanaka hobetzen ari bada ere, ez dago marka nazionalik arropa pertsonalizazio masiboaren arloan, eta barne merkatua oraindik ez dago oso heldua.\nIndustriako parte-hartzaileei dagokienez, arropa fabrikatzaile batzuk arropa pertsonalizatuko masaren pertsonalizazio eremuan sartzen hasi dira. Industria arropa pertsonalizazio masiboko negozioak egiten hasi da, eta lorpen jakin batzuk lortu dituzten (edo zerrendatu diren) batez ere zerrendatutako enpresak.\nLaugarrena, pertsonalizazioari eta eskalari aurre egiteko datuek gidatutako eta ekoizpen adimentsuaren arteko kontraesana.


Zauri ezkutuak: bullying-a eskolan - Wikipedia, entziklopedia askea.\nZauri ezkutuak: bullying-a eskolan Fernando Morillo azpeitiar idazlearen liburua da. 2014an argitaratu zen, Gaumin argitaletxearen eskutik. Liburuak bullyinga (eskola-jazarpena) du gai nagusia.\nIria izeneko neska da protagonista eta narratzailea. 15 urte ditu eta berriro da hasiberria eskola batean (hirugarren ikastetxea du hiru urtetan). Eskola horretan, neskak giro bortitza aurkituko du berehala. Irakasle bat jipoiturik agertu da, itxuraz, eta beste bi ikasle azalduko zaizkio Iriari, bertako guztiak kontrolatzen eta izua zabaltzen.\nIriak bi lagun egingo ditu. Alde batetik Maite, iazko ikasle bat, zeharo zanpatua egon dena aspalditik. Bestalde, Iriak Unax ezagutuko du, hasiberria hura ere. Unax isila da, eta orbain deigarri bat du aurpegian.\nHorretaz gain, irakasleek ere badute lekua. Historia irakasleak Lierni izena du. Ikasleei nola edo hala lagundu nahi die, eta gaizki pasatzen du lortzen ez duenean. Julio, berriz, informatika irakaslea, sinetsita dago ikasleak bakean uztea dela onena. Gutxi gorabehera, ikasleen arazoak haiek beraiek konpon ditzatela.\nMahaiaren azken hanka ikasle batzuen gurasoak dira. Seme-alabak lagundu nahian dabiltza, baina zaila egiten zaie nola jokatu behar duten asmatzea.\nLiburuan zenbait krudelkeria ikusten diren arren, doinu positiboa du osotasunean.\nZauri ezkutuak, Bullying-a eskolan liburuaren aipamena, Fernando Morilloren webgunean\nAzken aldaketa 13 abendua 2019(e)an, 16:01(e)tan\nOrriaren azken aldaketa: 13 abendua 2019, 16:01.


euskal filosofo politiko eta idazlea\n↑ a b «Juleren web orria - Politika eta Administrazio Zientzia Saila - UPV/EHU» cpa Noiz kontsultatua: 2019-09-16.\n↑ «literaturaren zubitegia - Jule Goikoetxea» zubitegia.armiarma.eus Noiz kontsultatua: 2019-11-03.\n↑ (Gaztelaniaz) SA, Baigorri Argitaletxea. (2019-09-15). ««Si miramos al bienestar de las mujeres, todos los indicadores caen»» GARA Noiz kontsultatua: 2019-09-16.\n↑ (Gaztelaniaz) «Oxel Erostarbe, elegido nuevo coordinador de Aralar en Gipuzkoa» El Diario Vasco 2006-12-18 Noiz kontsultatua: 2021-04-23.\n↑ «77. zenbakia Data 2011-04-26 77 Aldizkariaren orria» egoitza.gipuzkoa.eus Noiz kontsultatua: 2021-04-23.\n↑ (Gaztelaniaz) N.G.. (2011). «Las redes sociales, en la campaña» Noticias de Gipuzkoa (Editorial Iparragirre) 2011-05-17 Noiz kontsultatua: 2021-04-23.\n↑ «'EAEko demokrazia patriarkala', Jule Goikoetxeari elkarrizketa» kazeta.naiz.eus Noiz kontsultatua: 2019-09-16.\n↑ «"EAEko demokrazia patriarkala" Jule Goikoetxearen ikerlana Mezularian.» Euskadi irratia-EITB Noiz kontsultatua: 2019.\n↑ (Gaztelaniaz) «Emakunde constata que el patriarcado aún domina la sociedad y sus estructuras. Noticias de Gipuzkoa» Noticias de Gipuzkoa Noiz kontsultatua: 2019-09-16.\n↑ Begiristain, Edurne. ««Patriarkatua ez dago desegite bidean, oso ongi birkokatu da»» Berria Noiz kontsultatua: 2019-09-16.\n↑ Goikoetxea, Jule ( 1981-). (2014). Tractatus. Susa ISBN 9788492468577. PMC 920307743. Noiz kontsultatua: 2019-09-16.\n↑ Goikoetxea, Jule ( 1981-). (2014). Tractatus. Susa ISBN 9788492468577. PMC 920307743. Noiz kontsultatua: 2019-11-03.\n↑ Goikoetxea, Jule.. (D.L. 2017). Demokraziaren pribatizazioa : kapitalismo globala, Europa eta euskal lurraldeak. Elkar ISBN 9788490277744. PMC 1055603357. Noiz kontsultatua: 2019-09-16.\n↑ (Katalanez) Rodó de Zarate, Maria. (2017). Terra de ningú: perspectives feministes sobre la independència. ISBN 9788416828227. PMC 1020076855. Noiz kontsultatua: 2019-11-03.\n↑ Independentzia helburu. ISBN 9788416350377. PMC 964622303. Noiz kontsultatua: 2019-11-03.\n↑ «Jule Goikoetxeak Lauaxeta Poesia Saria jasoko du» Irutxuloko Hitza 2014-11-21 Noiz kontsultatua: 2019-11-03.\nAzken aldaketa 4 maiatza 2021(e)an, 18:24(e)tan\nOrriaren azken aldaketa: 4 maiatza 2021, 18:24.


2017-07-04 Donostia Pilotaren HiriburuaSailkatu gabea\nGuztia prest dago ‘Kirol Txartela’ Palako Masterraren bigarren edizioari hasiera emateko. Donostia Kirolaren eta Realaren babesarekin, Innpala enpresa profesionalak antolatu du txapelketa, eta uztailaren 5ean hasi eta abuztuaren 16ra bitarte jokatuko da, Donostiako Atano III.a pilotalekuan. Besteak beste, finalak Aste Nagusiaren egitarauaren barruan izango dira, baina bitarte horretan zazpi jardunaldiz osaturik egongo da lehiaketa. Asteazkenero izango dira partidak, 19:00etatik aurrera, eta Martin Ibabe Donostiako kirol zinegotziaren esanetan, izango da zer ikusia eta zer gozatua. “Txapelketa frontoi motzean izanik, ikusgarritasuna gailenduko da, eta Atano III.era hurbiltzen dira pilotazaleak ez dira damutuko. Goi mailako palistak izango ditugu, eta jendeari dei egiten diot etor dadin”.\nBesteak beste, emakumezkoen masterra izango da aurtengo edizioko berritasun nagusia. Lehen mailako zortzi pilotarik paleta goma modalitatean parte hartuko dute, eta, Ibaberen iritziz, pauso garrantzitsua bezain aberatsa izango da. “Gure instituzioaren estrategiarekin bat egiten du erabaki honek, eta oso pozik gaude”. Josu Urkijo Innpala enpresako arduradunak hautatu ditu partaideak, eta txapelketa bikaina aterako dela uste du. “Harrigarria da neska gazteek daukaten maila ona. Batek baino gehiagok zur eta lur utzi izan gaitu, eta haien gaztetasuna kontuan izanda, erakustaldi onak ikusiko ditugulakoan gaude”.\nEmakumeen arteko txapelketan lau bikote ariko dira, talde bakarrean, eta liga erara jokatuko dute. Itzuli batera, denak denen kontra ariko dira. Finala, sailkatutako lehenengo bi bikoteek jokatuko dute. Partida bat izango da astero, eta bi puntu banatuko dira irabazitako partida bakoitzeko. Galduz gero, berriz, puntu bakarra sartuko da poltsikoan. Azken sailkapenean berdinketarik balego, bikote bakoitzak lortutako tantoak hartuko dira kontuan. Ondorengoak izango dira bikoteak: Arrizabalaga-Villanueva, Larrarte-Erasun, Goikoetxea-Arrillaga eta Janire-Garazi.\nNavarro eta Brefel, banatuta\nGizonezkoen txapelketari dagokionez, bikote mistoak izango dira, iaz bezala. Alegia, pilotari profesionalek eta Donostia zein Donostialdeko afizionatuek osatuko dituzte bikoteak. Ibaberen esanetan, era horretan “txapelketa honen eragina baliatu nahi da palako klubek egiten dituzten jarduerek ikusgarritasun handiagoa lortzeko, eta bestetik, aipaturiko klubaren eta gaur egun pala profesionala kudeatzen duen enpresaren arteko elkargune bat sortzeko”. Emakumeenak ez bezala, gizonezkoen lehiaketa honek bigarren edizioa izango du, baina Navarro eta Brefel iazko txapeldunak ez dira elkarrekin ariko. Ondorengoak izango dira bi multzoak.\nA multzoa: Landeta-Ibargarai, Necol-Irigoyen, Gaubeka-Andonegi, Brosa-Brefel.\nB multzoa: Ibarguren-Ibai Perez, Fusto-Navarro, Zubiri-Gordon, Milhet-Imanol.\nInnpala enpresako hamar pilotarik eta afizionatu mailako seik parte hartuko dute, eta bi multzotan banatuta egongo dira zortzi bikoteak. Multzo bakoitzak liga moduko bat jokatuko du, eta bi onenak iritsiko dira finalera. Multzo bakoitzeko bigarren postuan daudenek, bestalde, hirugarren eta laugarren postua jokatuko dute. Partidak bost jokotara izango dira.\nPartida ofizialak hasi baino lehen, Realaren pala eskolako ikasleek erakuslehio moduan partida bat jokatuko dute. Sarrerak bost eurotan salduko dira, baina Kirol Txartela harpidedunek %50eko deskontua izango dute (2,5 €).\nPrevious post Kopurua murriztu arren, kalitatez josita dator Antiguako txapelketa Next post Aspanogiren alde, zesta partida berezia jokatuko da bihar Baldan


Ataungo XV. Argazki Rallyaren sariak banatu dituzte - Goierriko Hitza : Goierriko Hitza\nAtaungo XV. Argazki Rallyaren sariak banatu dituzte\nOmar Igual irundarrak irabazi du sari nagusia, eta Jone Galparsorok lehen herritarrarena\nAtaungo XV. Argazki rallyko lau sarituak.\nUrriaren 6an jokatutako Ataungo XV. Argazki rallyaren sariak banatu dituzte gaur Herri Antzokian, argazki hautatuekin egindako proiekzioaren ondoren. Lehenengo saria Omar Igual irundarrarentzat izan da, eta bigarrena Emilio Perez barakaldarrarentzat. Herritarren lehenengo saria, berriz, Jone Galparsorok jaso du, eta bigarrena Andoni Aizpuruak.


Eguraldia. Gaur eta azken egunak: Ainsa - Resúmenes diarios anteriores - Taula - Meteorologiako Estatu Agentzia - AEMET. Espainiako Gobernua\nEguneratua: osteguna, 2021ko urtarrilak 21, ordua: 21:00 ordu ofiziala\n6.8 0.0 0.0 0.8 6.0